P e m b i m b i n g  U m m a h

SinarSinar
RohaniRohani
Perspektif

Aplikasi  Maqasid Syariah dalam
Pengurusan Pandemik Covid-19

Global

Pandemik dan Penyelesaian Islam

Fokus

Di Sebalik Pandemik:
Hikmah dan Muhasabah

Turath

Covid-19 dan Hari Kiamat:
Perspektif Ahli Sunnah Wal Jamaah

Tazkirah
Tabayyun Mendepani Kluster “Share Ajelah”

Semasa

Fiqh Perkahwinan dalam Suasana Pandemik

BIL 1/2021

eISSN 2811-3403

9 7 7 2 8 1 1 3 4 0 0 0 2

                               1 / 1

P E R C U M A

Langit masih gerimis
Kelabu terus membuku
Entah sampai bila
Diri ini perlu berkurung

Entah kenapa
Kehadirannya tidak pernah diingini
Hadirnya tidak pernah dijemput
Namun…
Hadirnya mengetarkan diri
Yang kini menghuru-harakan mimpi

Tuhan menguji
Menguji hati hamba-Nya
Adakah ini mampu kau lewati
Atau sekadar kau tembusi
Adakah kau sedar yang ini masih mimpi
Yang sebenarnya adalah realiti

Pandemik ini bagai duri
Mencucuk menghimpit ke sanubari
Sampai bila kita lewati
Adakah pengakhirannya hanya mati

Langit masih kelabu
Namun pelangi masih ada
Allah penentu segala
Doa saja senjata utama
Usaha demi usaha
Harus dimula dengan segera

Allah sentiasa bersama kita
Esok hari masih ada

Wafi Razak

Hari Esok Masih Ada

SAJAK

Jabatan Kemajuan Islam Malaysia.
Hak Cipta Terpelihara. Tidak dibenarkan
mengeluar ulang mana-mana bahagian

artikel, ilustrasi dan isi kandungan
majalah ini dalam segala bentuk dan

dengan pelbagai cara sekalipun, sama
ada secara elektronik, fotokopi, mekanik,

rakaman atau cara lain sebelum mendapat
izin bertulis daripada Ketua Pengarah

JAKIM.

Sinar Rohani diterbitkan secara dalam
talian oleh Jabatan Kemajuan Islam

Malaysia (JAKIM) bermula tahun
2016/1437H.

Sidang Pengarang berhak melakukan
perubahan ke atas karya yang dikirimkan
selagi tidak mengubah isi kandungannya.

Karya yang telah disiarkan boleh
diterbitkan semula dengan syarat

mendapat keizinan daripada Ketua
Pengarah JAKIM. Semua sumbangan

yang dikirimkan sama ada disiarkan atau
tidak, tidak akan dikembalikan. Sidang

Pengarang juga tidak bertanggungjawab
berkaitan kehilangan tulisan yang dikirim

melalui pos atau e-mel.

Artikel yang disiarkan dalam majalah ini
tidak semestinya mencerminkan pendirian

dasar JAKIM. Ia merupakan pendapat
penulis sendiri.

Sajak
Hari Esok Masih Ada

Laman Pengarang

Perspektif
Aplikasi  Maqasid Syariah
dalam Pengurusan Pandemik
Covid-19

 Global
Pandemik dan Penyelesaian Islam

Fikrah
Pendidikan Islam dalam Arus
Norma Baharu

Fokus
Di Sebalik Pandemik:
Hikmah dan Muhasabah

Turath
Covid-19 dan Hari Kiamat
Perspektif Ahli Sunnah Wal
Jamaah

Tazkirah
Tabayyun Mendepani Kluster
“Share Ajelah”

Dakwah
Dakwah Era Pandemik

Cerpen
Covid-19 - Konspirasi

Semasa
Fiqh Perkahwinan dalam Suasana
Pandemik

Mimbar
Khutbah Pilihan
Fiqh dan Proklamasi Darurat

Inspirasi
Peranan dan Fungsi Masjid Ketika
Pandemik

22

44
55

1313
99

1717

2020

2727

3030

3232

3535

4040

3838

2

4
5

13
9

17

20

27

30

32

35

40

38

SINAR ROHANI4 BIL. 1/2021

“Disebalik Pandemik”

Pandemik COVID-19 yang juga dikenali sebagai pandemik koronavirus atau wabak
koronavirus ialah pandemik penyakit koronavirus 2019 yang sedang berlaku secara

global berpunca daripada koronavirus sindrom pernafasan akut teruk 2(SARS-CoV-2).
Wabak ini pada mulanya dikesan pada pertengahan bulan Disember 2019 di bandar raya
Wuhan, Hubei, China dan telah diiktiraf sebagai pandemik oleh Pertubuhan Kesihatan
Sedunia (WHO) pada 11 Mac 2020. Sehingga Jun 2021, lebih daripada 200 juta kes telah
disahkan, manakala lebih daripada empat juta kematian disebabkan oleh COVID-19.

Negara kita, Malaysia juga tidak terkecuali diuji dengan pandemik Covid-19 yang
mana telah meragut 4000 nyawa (sehingga 14 Jun 2021). Semua lapisan masyarakat telah
terkesan dengan pandemik ini sehingga memaksa pihak kerajaan untuk melaksanakan tiga
siri Perintah Kawalan Pergerakan (PKP).

Sebagai muslim,  kita seharusnya melihat pandemik ini sebagai suatu bentuk ujian
daripada Allah SWT. Firman-Nya dalam surah al-Taghabun, ayat 11 yang bermaksud:

“Tidak menimpa sesuatu musibah melainkan dengan izin Allah, siapa yang beriman
kepada Allah akan diberi petunjuk kepadanya dan Allah mengetahui atas segala sesuatu”.

Firman Allah SWT lagi dalam surah al-Baqarah, ayat 155 – 156 yang bermaksud:
“Demi sesungguhnya Kami akan menguji kamu dengan sedikit perasaan takut

(kepada musuh) dan (dengan merasai) kelaparan dan (dengan berlakunya) kekurangan
daripada harta benda dan jiwa serta hasil tanaman. Dan berilah khabar gembira kepada
orang-orang yang sabar – (Iaitu) orang yang apabila ditimpa oleh sesuatu musibah
(kesusahan) mereka mengucapkan: “Sesungguhnya kami adalah kepunyaan Allah dan
kepada Allah jualah kami kembali”.

Justeru, lihatlah pandemik ini sebagai suatu bentuk ujian daripada Allah SWT dan
perbanyakkanlah beristghfar memohon keampunan daripada-Nya. Lakukanlah perkara
positif sebanyak mungkin dan sekiranya tidak dapat membantu memperbaiki keadaan,
janganlah pula menambahkan beban kepada orang lain. Sentiasalah melazimi zikir, menjaga
solat, bersalawat dan memohon agar Allah segera mengangkat ujian hebat ini.

LAMAN PENGARANG

SIDANG RIDAKSI

Penaung
Datuk Abdul Aziz bin Jusoh
Ketua Pengarah JAKIM

Penasihat
Dato’ Dr. Sirajuddin bin Suhaimee
Timbalan Ketua Pengarah (Operasi) JAKIM

Ketua Pengarang
Dr. Lokman bin Ab. Rahman

Pengarang
Majdi bin Mohamad Nor

Penyunting
Mah Lee @ Hajah Mariam binti Abdullah
Effah Imtiaz binti Zainol
Nazirah binti Abu Bakar

Pembantu Penyunting
Ahmad Syahid bin Salleh
Khairul Anuar bin Shamsudin

Reka Bentuk
Zaz Alliance

Pengurus Edaran
Siti Atikah binti Mohamad

Pembantu Edaran
Mohd Shuhaidil bin Shukri
Wan Mohd Nazmi bin Wan Mohd

SINAR ROHANI 5BIL. 1/2021

Aplikasi  Maqasid Syariah dalam Pengurusan
Pandemik Covid-19

Wan Nadzirah binti Wan Mohamad
Bahagian Maqasid Syariah JAKIM.

Syariat Islam diperundangkan
oleh Allah SWT bagi memenuhi
maslahah seluruh manusia di dunia

dan akhirat. Allah SWT menjadikan syariat
Nabi Muhammad SAW untuk semua
manusia dan sesuai diamalkan sepanjang
zaman  kerana syariat ini bersifat rahmat
kepada sekalian alam, sebagaimana firman
Allah SWT yang bermaksud:

“Dan tidaklah Kami mengutuskan
engkau (wahai Muhammad), melainkan
untuk menjadi rahmat bagi sekalian
alam”  (al-Anbiya:107).

Perkataan ‘rahmat’ yang terungkap
dalam ayat di atas diterjemahkan
dengan nilai-nilai Maqasid Syariah iaitu
membawa kebaikan dan mengelakkan
keburukan. Pengaplikasian lima prinsip
Maqasid Syariah iaitu menjaga agama,
nyawa, akal, keturunan dan harta dalam
semua bidang akan membawa kepada
kesejahteraan dan keharmoniaan hidup
masyarakat.

DEFINISI MAQASID SYARAH

Perkataan ‘maqasid’ berasal daripada
konjugasi kata kerja Arab qasada-yaqsidu-
qasdan-maqsadan yang membawa
pelbagai maksud seperti menuju,
meminta sesuatu atau mendatangkannya,
berjalan lurus, keadilan dan kebenaran,
keras dan paksa (Fairuzabidi, 1971).
Manakala perkataan ‘syariah’ berasal
daripada ‘syara’ yang bermaksud sumber
air minuman yang tidak pernah putus dan
sentiasa mengalir (Jurjani, 1405).

Al-Raysuni mendefinisikan Maqasid
Syariah sebagai “matlamat-matlamat
yang menjadi sebab syariat diturunkan
demi kemaslahatan hamba-hamba ( al-
Raysuni, 1415H). Menurut Ibn Asyur
(2001), Maqasid Syariah ialah makna-
makna dan hikmah-hikmah yang diambil
kira oleh syarak dalam keseluruhan atau
sebahagian aspek pensyariatannya. Al-
Ghazali (1413H) mentakrifkan maslahah
ialah memelihara objektif syarak. Objektif
syarak daripada penciptaan adalah lima
perkara iaitu memelihara agama, nyawa,
akal, keturunan dan harta. Justeru,
setiap perkara yang mengandungi
elemen pemeliharaan terhadap lima
asas ini adalah maslahah. Setiap perkara
yang meluputkan asas-asas ini, adalah
mafsadah dan menggugurkan mafsadah
merupakan satu maslahah.

Pemeliharaan lima prinsip yang
terkandung dalam maslahah daruriyah
mengikut Imam al-Ghazali perlu
dilaksanakan mengikut keutamaan
seperti berikut:

1. Memelihara Agama
 Memelihara agama bermaksud

mengelakkan apa-apa yang mungkin
melanggar dan memusnahkan asas-
asasnya, termasuk mempertahankan
negara dan kedudukan Islam
sebagai Agama Persekutuan,
manakala agama-agama lain boleh
diamalkan secara aman dan harmoni
sebagaimana termaktub di dalam
Perlembagaan Persekutuan.

PERSPEKTIF

SINAR ROHANI6 BIL. 1/2021

2. Memelihara Nyawa
 Memelihara nyawa adalah

memelihara maruah, persaudaraan
dan kesaksamaan sosial, keadilan,
peningkatan rohani dan moral,
keselamatan hidup, harta
dan kehormatan, kebebasan,
pendidikan, pemerintahan yang
baik, mengurangkan kadar
kemiskinan dan memenuhi
keperluan  pekerjaan, pengagihan
saksama pendapatan dan kekayaan,
kehidupan  keluarga yang stabil
dan pengurangan jenayah serta
keamanan.

3. Memelihara Akal
 Memelihara akal adalah memberi

perlindungan kepada akal
manusia daripada apa-apa yang
boleh merosakkannya. Akal wajib
dipelihara dan dipupuk dengan nilai-
nilai mulia dan ilmu pengetahuan
yang bermanfaat. Semua unsur yang
menjurus kepada kehilangan dan
merosakkan akal serta pemikiran
seperti arak, dadah dan filem yang
merosakkan perlu dibanteras. Selain
itu, penyediaan infrastruktur dan
sistem pendidikan yang holistik
serta terbaik menjadi tanggungjawab
kerajaan bagi membolehkan setiap
rakyat mendapat pendidikan yang
sempurna.

4. Memelihara Keturunan
 Memelihara keturunan melibatkan

perlindungan dan pemeliharaan
keturunan. Ia adalah penting untuk
membentuk masyarakat yang sihat,
produktif dan berkesan. Keturunan
wajib dipelihara demi menjaga
sistem sosial dalam masyarakat.
Apabila keturunan telah rosak
dengan tingkahlaku yang menyalahi
agama dan tabi’íe manusia seperti
penzinaan, liwat, gay dan sebagainya,
maka struktur sosial akan menjadi
kacau bilau dan akhirnya akan
meruntuhkan jalur keturunan yang

suci serta merosakkan agama, bangsa
dan negara.

5. Memelihara Harta
 Memelihara harta bermakna

melindungi harta masyarakat dan
negara daripada kehancuran dan
peralihan harta ke tangan orang lain
dengan cara yang tidak sah. Ianya
termasuklah larangan terhadap
ketidakadilan, menafikan hak dan
sebagainya. Pemerintah wajib
memelihara dan mengharamkan
segala bentuk penindasan, amalan
riba, penipuan, rasuah, monopoli
yang tidak seimbang, cetak rompak
dan segala bentuk penyelewengan
atau perkara-perkara yang menzalimi
dan merugikan pihak lain.

APLIKASI MAQASID SYARAH
DALAM MENANGANI PANDEMIK
COVID-19

Prinsip Maqasid Syariah menjadi
panduan dalam mengerakkan usaha
kerajaan melawan COVID-19. Keputusan

PERSPEKTIF

SINAR ROHANI 7BIL. 1/2021

menguatkuasakan Perintah Kawalan
Pergerakan (PKP) bagi mengelakkan
penularan pandemik itu, pada hakikatnya
merupakan pengaplikasian prinsip
Maqasid Syariah iaitu memelihara nyawa
(Petikan ucapan, perasmian YAB Tan Sri
Muhyiddin bin Yasin, Perdana Menteri
Malaysia semasa Persidangan Kehakiman
dan Perundangan Syariah Nusantara,
pada 29 September 2020).  Aplikasi
prinsip Maqasid Syariah ini digunapakai
meskipun tidak diuar-uarkan sebagai
kerangka dalam tindakan menangani
pandemik COVID-19.

Kerajaan telah melaksanakan tiga
komponen utama untuk mengendali dan
menguruskan ancaman wabak COVID-19
yang merangkumi langkah pencegahan,
pembendungan dan pengawalan. Semua
komponen tersebut adalah berdasarkan
kepada prinsip Maqasid Syariah untuk
menjaga kemaslahatan masyarakat
dan negara. Dalam konteks menangani
COVID-19 di Malaysia, kerajaan telah
melaksanakan beberapa tindakan yang
bersandarkan kepada kaedah fiqhiyyah

PERSPEKTIF

sepertimana yang telah digariskan oleh
para ulama bagi mencapai matlamat
utama syariah, iaitu menjaga agama,
nyawa, akal, keturunan dan harta.
Pelaksanaan perintah kawalan pergerakan
secara bertahap oleh kerajaan bertujuan
untuk meletakkan maslahah negara dan
kepentingan rakyat di peringkat teratas.
Ini bertepatan dengan kaedah fiqh
yang bermaksud; “Tindakan pemimpin
ke atas rakyatnya berkait dengan
kemaslahatan.”

Di peringkat permulaan Pelaksanaan
Perintah Kawalan Pergerakan (PKP),
semua sektor telah ditutup kecuali
sektor yang berkait dengan keperluan
asas sahaja. Keadaan ekonomi negara
ketika ini turut terjejas kerana pusat-
pusat perniagaan tidak dapat beroperasi.
Namun memelihara nyawa adalah lebih
utama kerana negara akan mampu
menjana kembali ekonomi selepas
berakhirnya pandemik COVID-19.
Begitu juga dalam urusan keagamaan.
Kerajaan telah memutuskan supaya
semua aktiviti keagamaan di masjid dan
surau ditangguhkan dan ia selaras dengan
keputusan Mesyuarat Jawatankuasa
Muzakarah Khas yang telah bersidang
pada 15 Mac 2020. Larangan ini adalah
untuk kemaslahatan rakyat, iaitu
mencegah penularan wabak kerana
dibimbangi akan berjangkit dan boleh
membawa kepada keadaan yang tidak
terkawal.

Kerajaan juga telah melaksanakan
Perintah Kawalan Pergerakan Diperketat
(PKPD). PKPD dilaksanakan bagi
mengekang penularan wabak supaya
tidak tersebar ke tempat lain bagi
kawasan yang terdapat peningkatan kes
positif   COVID-19. Contohnya pada 27
Mac hingga 9 April 2020, dua kawasan
di Simpang Renggam, Johor telah
dilaksanakan PKPD dan semua penduduk
di kawasan tersebut telah dikuarantin  di
rumah masing-masing selama 14 hari.

SINAR ROHANI8 BIL. 1/2021

Jika dikaitkan dengan prinsip
Maqasid Syariah, pelaksanaan kuarantin
tersebut bertujuan untuk memelihara
nyawa manusia. Ini bertepatan dengan
hadis Rasulullah SAW yang bermaksud;
“Apabila kamu mendengar mengenainya
(wabak taun) di sesuatu tempat, maka
janganlah kamu memasuki tempat
tersebut. Jika berlaku di sesuatu tempat
sedangkan kamu berada di dalamnya,
janganlah kamu keluar melarikan
diri daripadanya” (Riwayat  al-Bukhari dan
Muslim).

Prinsip Maqasid Syariah telah
dipraktikkan oleh kerajaan dalam
tempoh ini untuk menjaga kemaslahatan
rakyat iaitu memberi penekanan dengan
menggunakan tagline ‘Elakkan 3S dan
amalkan 3W’. Elakkan 3S iaitu tempat
yang sesak, sempit dan sembang dengan
jarak dekat. Manakala amalkan 3W
iaitu kerap membasuh tangan (wash),
sentiasa memakai pelitup muka (wear)
dan sentiasa mengawasi diri seperti tidak
bersalaman, disinfeksi, menjaga etika
batuk, tidak keluar rumah jika tidak ada
kepentingan dan dapatkan rawatan segera
apabila bergejala (warn). Semua langkah
ini  dinamakan sebagai norma baharu
yang harus dipatuhi oleh semua lapisan
masyarakat. Langkah memperkenalkan

norma baharu ini juga merupakan usaha
kerajaan yang termasuk dalam prinsip
menjaga keselamatan nyawa  kerana
dengan menjaga nyawa, manusia dapat
menguruskan peranan sebagai hamba
Allah SWT untuk menjaga agama dan
prinsip-prinsip yang lain.

PENUTUP

Jelas terbukti bahawa Islam merupakan
agama yang universal dan komprehensif
serta mencakupi seluruh sistem
kehidupan manusia tanpa batasan masa,
waktu dan keadaan. Prinsip kesejagatan
Islam yang berteraskan Maqasid Syariah
membawa rahmat kepada umat manusia
dalam keadaan senang mahupun sukar.
Inilah yang telah dipraktikkan oleh
negara kita dalam mendepani cabaran
Pandemik COVID-19. Usaha dan tindakan
pihak kerajaan seperti Perintah Kawalan
Pergerakan (PKP), pematuhan kepada
norma baharu dan lain-lain, telah
dipraktikkan bagi menjunjung prinsip
Maqasid Syariah yang membawa kepada
kesejahteraan umat manusia. Adalah
menjadi harapan agar semua lapisan
masyarakat bersatu dan komited dalam
menjayakan pelaksanaan prinsip Maqasid
Syariah demi memastikan negara bebas
daripada wabak COVID-19.

PERSPEKTIF

SINAR ROHANI 9BIL. 1/2021

GLOBAL

PANDEMIK DAN PENYELESAIAN ISLAM
Bakri bin Amboala

Bahagian Dakwah JAKIM

Pandemik atau wabak besar ialah
epidemik penyakit berjangkit yang
merebak melalui populasi manusia

merentasi kawasan luas. Ia bukan sahaja
merangkumi sesebuah benua, malah
boleh merebak ke seluruh dunia. Penyakit
endemik meluas yang stabil dari segi
berapa ramai orang jatuh sakit akibatnya
bukanlah satu pandemik. Selain itu,
pandemik selesema tidak termasuk
selesema bermusim.

Terdapat pandemik yang pernah
melanda umat manusia sepanjang sejarah
zaman disebabkan penyakit berjangkit
besar seperti cacar dan penyakit batuk
kering, malah ada yang memberi kesan
sehingga pada hari ini. Misalnya pandemik
HIV pada tahun 1980-an dan pandemik
koronavirus 2019-20.

Kes korona Virus pertama dikenal
pasti pertama di Wuhan, Hubei,
China,pada awal bulan Januari 2020.
Ia menyebabkan gugusan kes penyakit
pernafasan akut, kini dirujuk sebagai
penyakit koronavirus 2019 (COVID-19).
Lebih daripada 100 negara dan wilayah
terjejas dengan wabak besar di pusat
China, Itali, Korea Selatan dan Iran. Pada
11 Mac 2020, Pertubuhan Kesihatan
Sedunia mencirikan koronavirus sebagai
pandemik.

Islam merupakan agama yang
menitikberatkan soal kesihatan dengan
meletakkan beberapa prinsip asas dalam
mendepani penyakit, sebelum dan juga
semasa penyakit menimpa seseorang.
Antara prinsip yang diajarkan oleh Islam
dalam berhadapan dengan penyakit
adalah seperti berikut: Pertama: Berdoa
kepada Allah SWT. Berdoa dilakukan

dengan tujuan untuk mengelakkan
ditimpa penyakit. Antara doa dan zikir
yang diajarkan menerusi pelbagai nas
yang sahih adalah seperti doa bermaksud:
“Ya Allah, sesungguhnya aku memohon
perlindungan dengan-Mu daripada
penyakit sopak, gila, kusta, dan juga
penyakit-penyakit berbahaya yang
lain.”(Riwayat Abu Daud)

Islam juga menganjurkan umatnya
agar membaca pada waktu pagi dan
petang sebanyak tiga kali zikir bermaksud:
“Dengan nama Allah yang mana dengan
nama-Nya tidak memudaratkan sesuatu
pun di bumi dan juga di langit, dan
Dialah Tuhan yang Maha Mendengar
lagi Maha Mengetahui.”(Riwayat al-Bukhari
dalam al-Adab al-Mufrad )

Hal ini kerana, Rasulullah SAW
mengatakan bahawa sesiapa yang
membacanya sebanyak tiga kali pada
waktu pagi dan petang, nescaya dia tidak
akan ditimpa sebarang kemudaratan.

Kedua, Islam amat menitikberatkan
soal pencegahan penyakit sebelum ia
menimpa. Terdapat beberapa langkah
pencegahan yang dianjurkan seperti yang
ditunjukkan dalam beberapa riwayat yang
sahih. Antaranya sebuah hadith yang
diriwayatkan oleh Abd al-Rahman bin
‘Auf RA bahawa Rasulullah SAW bersabda
yang bermaksud: “Sekiranya kamu
mendengar tentang taun yang menimpa
sesuatu kawasan, maka janganlah kamu
masuk ke tempat tersebut. Sekiranya ia
berlaku di sesuatu kawasan dan kamu
berada di dalamnya, maka janganlah
kamu keluar darinya untuk melarikan
diri.”(Riwayat al-Bukhari)

Hadith di atas jelas menunjukkan

SINAR ROHANI10 BIL. 1/2021

GLOBAL

langkah pencegahan yang disyorkan oleh
Rasulullah SAW sebelum dan juga selepas
seseorang itu terlibat dengan penyakit
berjangkit. Sekiranya seseorang itu
mengetahui akan penularan sesuatu wabak
di tempat tertentu, janganlah dia pergi ke
tempat tersebut bagi mengelakkan dirinya
dijangkiti penyakit tersebut. Manakala
jika seseorang itu telah berada dalam
kawasan yang merebak padanya wabak,
tindakan pencegahan yang diambil adalah
dengan cara tidak keluar dari kawasan
tersebut bagi mengelakkan penularannya
ke kawasan-kawasan yang lain.

Begitu juga sebagai langkah
pencegahan daripada dijangkiti penyakit,
Islam membenarkan kita menjauhkan
atau menjarakkan diri daripada individu
yang menghidap penyakit berjangkit. Ini
seperti yang disebutkan dalam sebuah
hadith yang diriwayatkan oleh Abu
Hurairah RA beliau berkata bahawa
Rasulullah SAW bersabda bermaksud
“Dan hendaklah kamu melarikan diri
daripada pesakit kusta sebagaimana
kamu melarikan diri daripada singa.”-
(Riwayat al-Bukhari)

Ketiga, sebaik sahaja seseorang
itu ditimpa penyakit, Islam memberi
penekanan kepada kepentingan merawat.
Di samping redha dengan takdir
Allah SWT, tuntutan untuk merawat
penyakit juga tidak boleh diabaikan. Ini
berdasarkan sebuah hadith daripada
Usamah bin Syarik RA beliau berkata
bahawa Rasulullah SAW bersabda
bermaksud,“Hendaklah kamu merawat
(penyakit) kerana sesungguhnya
Allah tidak menjadikan suatu penyakit
melainkan Dia turut menyediakan ubat
baginya, melainkan satu penyakit sahaja
iaitu ketuaan.”(Riwayat Abu Daud)

Dalam sebuah hadith yang lain, Nabi
SAW bersabda bermaksud, “Bagi setiap
penyakit ada ubatnya. Apabila betul
ubatnya, maka sembuhlah dengan izin
Allah.” (Riwayat Muslim)

Begitu juga berdasarkan sebuah
hadith yang diriwayatkan oleh Abu
al-Darda’ RA beliau berkata bahawa
Rasulullah SAW bersabda bermaksud
“Sesungguhnya Allah menurunkan
penyakit dan juga ubat, serta Dia
menjadikan bagi setiap penyakit itu ada
ubatnya. Maka hendaklah kamu semua
berubat dan janganlah kamu berubat
dengan suatu yang haram.” (Riwayat Abu
Daud).

Keempat, setelah segala usaha
dan ikhtiar dilakukan, agama mengajar
kita agar menyerahkan segala urusan
seterusnya kepada Allah SWT. Inilah
bentuk tawakal iaitu penyerahan diri
yang mutlak kepada Allah setelah
usaha-usaha dilakukan. Allah SWT
berfirman bermaksud: “Kemudian
apabila kamu telah membulatkan tekad,
maka bertawakallah kepada Allah.
Sesungguhnya Allah menyukai orang
yang bertawakal kepada-Nya.”(Surah Ali
Imran)

Inilah pegangan akidah sejati
seorang muslim, yang menghimpunkan
antara mengambil usaha serta bertawakal
kepada Allah SWT dalam setiap tindakan
yang dilakukan. Sekiranya segala usaha
mengelakkan penyakit seperti doa dan
langkah pencegahan telah diambil,
namun seseorang itu tetap diuji juga
dengan penyakit, maka hendaklah dia
menenangkan dirinya dengan firman
Allah SWT bermaksud, “Katakanlah
(wahai Muhammad) bahawa sama

SINAR ROHANI 11BIL. 1/2021

sekali ujian tidak akan menimpa kita
melainkan apa yang telah Allah tetapkan
untuk kita. Dialah pelindung kita, dan
kepada Allah jugalah golongan beriman
itu perlu bertawakal.” (Surah al-Taubah :51)

Sebagai penutup, ada tujuh
ayat di dalam al-Quran, barangsiapa
membacanya, nescaya tidak ada sesuatu
dan kuasa yang boleh memudaratkan
akan dia dengan izin Allah SWT.

1. Surah at-Taubah, Ayat 51:

وََعلَى  َمۡولَىَٰناۚ  ُهَو  لََنا   ُ إِّلَا َما َكَتَب ٱلّلَ ّلَن يُِصيبََنآ  قُل
ِ ٱلُۡمۡؤِمُنوَن

ِ فَۡلَيَتَوّكَ ٱلّلَ
“Katakanlah (wahai Muhammad):
Tidak sekali-kali akan menimpa kami
sesuatu pun melainkan apa yang telah
ditetapkan Allah bagi kami. Dialah
Pelindung yang menyelamatkan kami,
dan (dengan kepercayaan itu) maka
kepada Allah jualah hendaknya orang
yang beriman bertawakal.”

2. Surah Yunus, ayat 107:

ِإَون  ُهَوۖ  إِّلَا  ۥٓ  لَُه َكاِشَف  فَلَا  بُِضّرٖ   ُ ٱلّلَ َيۡمَسۡسَك  ِإَون
يُرِۡدَك بَِخۡيرٖ فَلَا َرآّدَ لَِفۡضلِهۦِۚ يُِصيُب بِهِۦ َمن يََشآُء ِمۡن

ِۦۚ َوُهَو ٱۡلَغُفوُر ٱلرَِّحيُم ِعَبادِه
“Dan jika Allah mengenakan engkau
dengan sesuatu yang membahayakan,
maka tidak ada sesiapa pun yang akan
dapat menghapuskannya melainkan
Dia; dan jika Dia menghendaki
engkau beroleh sesuatu kebaikan,
maka tidak sesiapa pun yang akan

GLOBAL

dapat menghalangi limpah kurnia
Nya. Allah melimpahkan kurnia-Nya
itu kepada sesiapa yang dikendaki-
Nya daripada hamba-hamba-Nya,
dan Dialah yang Maha Pengampun
lagi Maha Mengasihani.”

3. Surah Hud, ayat 6:

ِ رِزُۡقَها َوَيۡعلَُم  ۡرِض إِّلَا َعلَى ٱلّلَ
َ
۞َوَما ِمن َدٓابَّةٖ فِى ٱۡلأ

بِيٖن ُمۡسَتَقّرََها َوُمۡسَتۡوَدَعَهاۚ ُكّلٞ فِى كَِتٰٖب ّمُ
“Dan tidak adalah sesuatu pun
daripada makhluk yang bergerak
di bumi melainkan Allah jualah
yang menanggung rezekinya dan
mengetahui tempat kediamannya dan
tempat ia disimpan. Semuanya itu
tersurat di dalam Kitab (Lauh mahfuz)
yang nyata (kepada malaikat-
malaikat yang berkenaan).”

4. Surah Hud, ayat 56:

ا ِمن َدٓابٍَّة إِّلَا ُهَو  ِ َرّبِ َوَرّبُِكۚم ّمَ ُۡت َعلَى ٱلّلَ إِنِّى تََوّكَ
ۡسَتقِيٖم َءاِخُذۢ بَِناِصَيتَِهاۚٓ إِّنَ َرّبِ َعلَٰى ِصَرٰٖط ّمُ

“Kerana sesungguhnya aku telah
berserah diri kepada Allah, Tuhanku
dan Tuhan kamu! Tidak adalah sesuatu
pun daripada makhluk-makhluk yang
bergerak di muka bumi melainkan
Allah jualah yang menguasainya.
Sesungguhnya Tuhanku tetap di atas
jalan yang lurus.”

5. Surah al-Ankabut, ayat 60:

ُ يَۡرزُُقَها ِإَويَّاُكۡمۚ  ّلَا تَۡحِمُل رِزَۡقَها ٱلّلَ يِّن ّمِن َدٓابَّةٖ
َ
َوَكأ

ِميُع ٱۡلَعلِيُم َوُهَو ٱلّسَ
“Dan (ingatlah) berapa banyak
binatang yang tidak membawa
rezekinya bersama, Allah jualah yang
memberi rezeki kepadanya dan kepada
kamu; dan Dialah jua Yang Maha
Mendengar, lagi Maha Mengetahui.”

SINAR ROHANI12 BIL. 1/2021

6. Surah Fatir, ayat 2:

َوَما  لََهاۖ  ُمۡمِسَك  فَلَا  رَّۡحَمةٖ  ِمن  لِلّنَاِس   ُ ٱلّلَ َيۡفَتِح  ا  ّمَ
ِۦۚ َوُهَو ٱۡلَعزِيُز ٱۡلَحِكيُم ُيۡمِسۡك فَلَا ُمۡرِسَل لَُهۥ ِمۢن َبۡعِده

“Apa jua jenis rahmat yang dibukakan
oleh Allah kepada manusia, maka
tidak ada sesuatu pun yang dapat
menahannya; dan apa jua yang
ditahan oleh Allah, maka tidak
ada sesuatu pun yang dapat
melepaskannya sesudah itu. Dan
(ingatlah) Dialah sahaja yang Maha
Kuasa, lagi Maha Bijaksana.”

7. Surah at-Zumar, ayat 38:

 ۚ ُ ۡرَض لََيُقولُّنَ ٱلّلَ
َ
َمَٰوِٰت َوٱۡلأ ۡن َخلََق ٱلّسَ ۡلَتُهم ّمَ

َ
َولَئِن َسأ

 ُ ٱلّلَ َراَدنَِى
َ
أ إِۡن   ِ ٱلّلَ ُدوِن  ِمن  تَۡدُعوَن  ا  ّمَ فََرَءۡيُتم

َ
أ قُۡل

َهۡل  بِرَۡحَمٍة  َراَدنِى
َ
أ ۡو

َ
أ ُضّرِهِۦٓ  ُهّنَ َكِٰشَفُٰت  َهۡل  بُِضّرٍ

 ُ َيَتَوّكَ َعلَۡيهِ   ۖ ُ ٱلّلَ َحۡسبَِى  قُۡل  رَۡحَمتِهۦِۚ  ُمۡمِسَكُٰت  ُهّنَ
ُوَن ٱلُۡمَتَوّكِ

GLOBAL

“Dan demi sesungguhnya! Jika engkau
(wahai Muhammad) bertanya kepada
mereka (yang musyrik) itu: “Siapakah
yang mencipta langit dan bumi? Sudah
tentu mereka akan menjawab: Allah.
Katakanlah (kepada mereka): Kalau
demikian, bagaimana fikiran kamu
tentang yang kamu sembah yang
lain daripada Allah itu? Jika Allah
hendak menimpakan daku dengan
sesuatu bahaya, dapatkah mereka
mengelakkan atau menghapuskan
bahaya-Nya itu; atau jika Allah
hendak memberi rahmat kepadaku,
dapatkah mereka menahan rahmat-
Nya itu? Katakanlah lagi: Cukuplah
bagiku: Allah (yang menolong dan
memeliharaku); kepada-Nyalah
hendaknya berserah orang yang mahu
berserah diri.”

Selamat beramal dengan faedah ayat
tujuh. Semoga kita dihindarkan daripada
bala dan Covid-19.

SINAR ROHANI 13BIL. 1/2021

FIKRAH

PENDIDIKAN ISLAM DALAM ARUS NORMA
BAHARU

Muhamad Fadhli bin Ahmat
Institut Kemahiran Islam Malaysia Sarawak

Pandemik Covid-19 yang melanda
di seluruh dunia telah memberi
kesan yang sangat drastik dalam

kehidupan manusia. Menurut sumber
United Nations Educational, Scientific
and Cultural Organization (UNESCO),
pandemik ini memberi kesan kepada 1.5
billion pelajar dari lebih 165 buah negara
di seluruh dunia (Wan Ya Shin, 2020).
Fenomena ini turut memberi kesan
terhadap sistem pembelajaran di negara
ini apabila kerajaan mengambil langkah
menutup operasi pembelajaran normal
di semua institusi pendidikan seluruh
negara bagi mencegah penyebaran
virus Covid-19 semasa penguatkuasaan
Perintah Kawalan Pergerakan (PKP).

Melalui garis panduan pelaksanaan
pengajaran dan pembelajaran (PdP)
semasa PKP yang dikeluarkan oleh
Kementerian Pendidikan Malaysia
(KPM), sepanjang tempoh tersebut,
para guru merancang, menyedia dan
menyampaikan pembelajaran dengan
menggunakan medium komunikasi dan
aplikasi yang sesuai dengan norma baharu
kepada pelajar-pelajar yang berada di
rumah masing-masing.

Melalui konteks ini, para guru boleh
melaksanakan PdP mengikut kreativiti
yang bersesuaian dengan konsep Home
Based Learning secara Pengajaran dan
Pembelajaran di Rumah (PdPR). Semua
subjek tidak terkecuali termasuklah
Pendidikan Islam. Pembelajaran dalam
talian merupakan satu keperluan penting
dalam pendidikan Revolusi Industri
4.0 bagi generasi sekarang. Pertemuan

secara bersemuka antara guru dengan
pelajar digantikan dengan secara dalam
talian melalui aplikasi persidangan video
seperti Zoom, Skype, MS Team, Google
Hangout, Google Meet dan pelbagai lagi
aplikasi yang digunakan bagi menyokong
pembelajaran norma baharu ini.

Kepentingan Pendidikan Islam

Pendidikan Islam merupakan mata
pelajaran wajib yang diajar dari peringkat
sekolah rendah hingga ke peringkat
tertinggi bagi tujuan melahirkan insan
yang soleh, beramal dan berakhlak. Ianya
bukan sekadar mata pelajaran al-din,
bahkan perlu diamalkan dan dihayati
sepenuhnya oleh setiap individu muslim
yang beriman.

Jika ditinjau sejarah perkembangan
Pendidikan Islam secara umum, pengajian
agama semasa zaman penjajahan bermula
di rumah imam atau guru dan tidak
diletakkan dalam sistem pendidikan
negara. Ilmu yang diajarkan merupakan
ilmu utama seperti membaca al-Quran,
cara solat, puasa dan beberapa perkara
yang lain yang penting dalam Islam.

Selepas itu, wujud pula sistem
pondok di mana struktur pendidikannya
lebih berbentuk tradisional. Pelajar tidak
dihadkan umur dan kebolehan, tidak
bayaran bulanan mahupun tahunan
dikenakan dan kenaikan ke peringkat
pengajian yang lebih tinggi berdasarkan
kemahiran pelajar tersebut. Kurikulumnya
meliputi Fardhu Ain, Fardhu Kifayah dan
matapelajaran lain yang dianggap penting

SINAR ROHANI14 BIL. 1/2021

FIKRAH

dalam Pendidikan Islam.

Bertitik tolak daripada sistem pondok,
sistem madrasah diperkenalkan di mana ia
dilengkapi dengan insfrastruktur dari segi
bangunan sekolah, asrama, kemudahan
rekreasi dan pejabat pentadbiran. Setelah
negara mencapai kemerdekaan, institusi
madrasah (dikenali juga sebagai sekolah
agama atau sekolah Arab) berterusan
menghadapi cabaran. Hal ini kerana Akta
Pelajaran 1961 (yang berasaskan Laporan
Razak 1956 dan Laporan Rahman Talib
1960), telah membawa perubahan besar
dalam sistem pendidikan kebangsaan,
dengan memasukkan Pendidikan Agama
Islam sebagai satu mata pelajaran ke
dalam kurikulum sekolah kerajaan.
(Mohd. Yunus Noor, 1990).

Cabaran Pendidikan Islam Dalam
Arus Norma Baharu

Dalam tempoh Perintah Kawalan
Pergerakan (PKP) sejak 18 Mac 2020,
proses pengajaran dan pembelajaran tetap
berlaku. Semua yang bergelar guru mesti
mengakui bahawa sistem pendidikan
di kala pandemik ini tidak boleh
terhenti begitu sahaja biarpun terdapat
halangan bersemuka atau belajar secara
konvensional. Inilah yang dikatakan
norma baharu dalam dunia pendidikan
kini. Di sebalik ketiadaan pembelajaran
formal dalam kelas atau dewan kuliah,
terdapat inisiatif melaksanakan sesi atau
aktiviti pembelajaran secara digital. Bagi
tenaga pengajar di IPT, pembelajaran
teradun (blended learning) sememangnya
telah lama dipraktikkan memandangkan
pelajar agak matang dan boleh berdikari.
Namun, tidak semua ilmu yang
disampaikan melalui atas talian berkesan
(Zetty 2020)

Dalam usaha untuk memastikan
semua pelajar tidak ketinggalan dalam
mengikuti pembelajaran, warga guru perlu
menggunakan opsyen untuk menjalankan
kelas secara atas talian. Pelbagai kegusaran

timbul apabila ingin melaksanakan
kaedah pembelajaran secara atas talian
ini. Ada pelajar yang tidak mempunyai
gajet atau telefon pintar peribadi, ada yang
tidak mempunyai cukup data internet dan
ada pula yang tidak mempunyai capaian
internet langsung. Bagi guru pula, wujud
kesangsian platform manakah yang
sesuai untuk menjalankan pembelajaran
secara atas talian dan kebanyakannya
menggunakan kaedah cuba jaya, iaitu
menggunakan mana-mana platform dan
melihat kepada kesesuaian (Roslinda
2020).

Pelaksanaan Pengajaran
matapelajaran Pendidikan Islam kepada
pelajar secara atas talian bukanlah
sesuatu yang mudah. Antara cabaran
yang dihadapi dalam situasi pandemik ini
ialah proses bacaan ayat-ayat al-Quran
yang kadang kala tidak jelas dari segi
kualiti suara. Para guru perlu menegur
bacaan pelajar yang salah sehingga ke
peringkat memuaskan. Dari segi melihat
penyebutan pelajar pada skrin komputer
ada ketikanya juga tidak begitu baik dan
jelas kerana suara lebih cepat daripada
pergerakan mulut. Oleh itu amat penting
proses pembelajaran dilakukan secara
bersemuka (Norhidayati 2020).

SINAR ROHANI 15BIL. 1/2021

FIKRAH

Kekurangan yang paling utama bagi
subjek pendidikan Islam atas talian adalah
masalah capaian internet. Tidak semua
tempat mempunyai capaian internet yang
baik. Hal ini menyukarkan bagi pelajar
untuk mengikuti proses pembelajaran
dengan baik. Ada juga tempat di mana
capaian internet sangat lemah bahkan
“chat” juga sukar dilakukan. Perkara ini
menjadi kekurangan utama pembelajaran
atas talian.

Kebolehcapaian internet menjadi
salah satu perkara penting dalam
mengendalikan kelas atas talian (Zetty
2020) terutamanya bagi pelajar yang
tinggal di kawasan yang kurang mendapat
liputan internet (Roslinda 2020). Oleh
yang demikian, pelajar-pelajar ini perlu
dicapai dengan menghubungi mereka
melalui platform yang lebih sesuai seperti
aplikasi WhatApps, Telegram mahupun
Messenger.

Sekiranya pelajar-pelajar ini tidak
dapat dihubungi melalui aplikasi ini, maka
kaedah rakaman video pelajar terpaksa
dilakukan. Kaedah ini menyukarkan guru
untuk menegur kesalahan dan kesilapan
secara langsung tambahan pelajar yang
terlalu ramai. Guru terpaksa mendengar

dan menegur serta menghantar pula
rakaman teguran tersebut kepada pelajar
berkenaan yang kesemuanya dilakukan
secara individu melalui aplikasi Google
Classroom. Perkara ini terpaksa juga
dilakukan walaupun tidak bersemuka
bagi mengelakkan pelajar ketinggalan
mengikuti sesi pembelajaran, dan pada
masa yang sama berupaya merangsang
sistem kognitif pelajar agar belajar secara
berterusan dalam keadaan tidak segerak
(Norhidayati 2020).

Langkah Penambahbaikan
Pendidikan Islam dalam Arus
Norma Baharu

Selari dengan pembelajaran abad ke-
21 (PAK21), tuntutan pembelajaran
dalam talian dalam arus norma baharu
ini bukanlah sesuatu yang janggal
dalam pendidikan. Objektif PAK21
adalah melatih pelajar menjadi lebih
komunikatif, kolaboratif, kreatif dan kritis
berfikir. Guru bukan sahaja berfungsi
sebagai orang yang memberi ilmu, malah
berperanan sebagai moderator, yang
mendidik pelajar untuk mendapatkan
ilmu seiring dengan kemajuan teknologi,
di mana ilmu diperolehi hanya di hujung
jari.

Justeru, kita perlulah sentiasa
memikirkan alternatif dan langkah yang
lebih proaktif sebagai pelan tambahan
dalam mendepani sesi pembelajaran
dalam arus norma baharu.  Pelbagai
usaha atau inisiatif telah dan sedang
dilaksanakan oleh Kementerian
Pendidikan Malaysia (KPM) bagi
memastikan saluran perkhidmatan dapat
disampaikan terus kepada pelajar.

Antara usaha yang dilaksanakan
ialah Didik TV KPM. Inisiatif Didik TV
KPM merupakan anjakan positif dan
nilai tambah dalam sistem Pendidikan
negara, selain berfungsi sebagai platform
memperkukuh kaedah Pengajaran
dan Pembelajaran di Rumah (PdPR).

SINAR ROHANI16 BIL. 1/2021

Majlis Pelancaran Didik TV KPM telah
disempurnakan oleh YAB, Perdana
Menteri Malaysia. Didik TV KPM
menyiarkan program berteraskan
kurikulum, kokurikulum KPM dan
berita mengenai dunia pendidikan dari
peringkat prasekolah hingga Tingkatan
Enam (Latifah Arifin, 2021).

Seterusnya, pelaksanaan pembelajaran
pendidikan Islam yang dilaksanakan
dalam arus norma baharu ialah rancangan

KAFA d’Hijrah melalui saluran TV Al-
Hijrah. Pelancaran rasmi telah diadakan
pada 1 Februari 2021 oleh Menteri di
Jabatan Perdana Menteri (Hal Ehwal
Agama). KAFA d’Hijrah ini merupakan
kerjasama Jabatan Kemajuan Islam
Malaysia (JAKIM) dan Jabatan Agama
Islam Wilayah Persekutuan (JAWI).
Rancangan ini berlangsung pada setiap
hari Isnin hingga Sabtu jam 4.30 petang,
manakala ulangan pula pada pukul 11.30
pagi dan 6.30 petang. Pendekatan melalui
siaran televisyen sangat efektif kerana
kebanyakan pelajar berada di rumah dan
dapat mengakses rancangan TV al-Hijrah
(Al-Hijrah Online, 2021).

Lngkah-langkah penambahbaikan
dari pihak kerajaan sedang dan telah
diusahakan secara holistik melibatkan

pelbagai pihak. Usaha-usaha ini
semestinya tidak akan terhenti di
sini. Sungguhpun kerajaan telah
mengumumkan pembukaan semula
sekolah rendah dan sekolah menengah,
tetapi ianya masih bersifat sementara
kerana wabak Covid-19 masih berada di
sekeliling kita.

Kesimpulan

Pelaksanaan Pengajaran dan
Pembelajaran (PdP) dalam arus norma
baharu telah mengundang pelbagai
cabaran yang tidak pernah diduga selama
ini bukan sahaja dalam kalangan pengajar
tetapi juga pada pelajar. Perubahan
secara mendadak kaedah pembelajaran
daripada kaedah konvensional kepada
konsep dalam talian ekoran penutupan
kampus bagi menyekat penyebaran virus
COVID-19 sedikit sebanyak mengundang
rasa “tergamam” seketika dalam kalangan
pengajar dan mengambil masa untuk
menyesuaikan diri dengan normal baharu
dalam melaksanakan PdP dalam talian.

Pelaksanaan pembelajaran Pendidikan
Islam dalam arus norma baharu
tentunya memerlukan kesabaran yang
tinggi sama ada di pihak guru atau
pelajar. Para pengajar dituntut agar
terus kekal tabah dan sabar sepanjang
menyampaikan pengajaran atas talian.
Para pelajar pula seharusnya menerima
pembelajaran atas talian dengan hati
terbuka kerana ia lebih bersifat alternatif
sahaja kepada pembelajaran secara
bersemuka. Walaupun kaedah pengajaran
dan pembelajaran (PdP) ini agak sukar
berbanding kaedah bersemuka, tetapi ia
mesti diteruskan agar PdP tidak terganggu
dan terjejas. Semoga kita semua kekal
positif dalam meneruskan kehidupan
dalam arus norma baharu.

FIKRAH

SINAR ROHANI 17BIL. 1/2021

FOKUS

Di Sebalik Pandemik: Hikmah dan Muhasabah
Mohd Zainuddin bin Abu Bakar

Dunia berhadapan dengan ujian
besar ketika ini. Penularan wabak
Covid-19 dilihat seolah-olah

menghentikan seketika segala urusan
manusia. Manusia seolah-olah dikurung
daripada segala aktiviti dalam usaha
memutuskan rantaian Covid-19. Hampir
semua sektor terkesan dengan pandemik
ini tanpa terkecuali. Pada peringkat awal,
kepantasan Covid-19 merebak dengan
pelbagai ciri dan watak, adakalanya
membingungkan pihak yang mempunyai
autoriti dalam bidang kesihatan untuk
membuat keputusan. Hal ini memberi
kesan dalam membina Prosedur Operasi
Standard (SOP) terbaik  bagi memastikan
penularan covid ini boleh dikawal. Dalam
segala kekalutan dan tekanan ini, manusia
harus terus hidup.

Norma Baharu kehidupan mula
diperkenalkan. Ia bagi membuka semula
kehidupan manusia dengan beberapa
batasan yang perlu dikawal. Tidak
boleh lagi berkumpul sewenangnya,
mengadakan aktiviti kenduri kendara,
bersukan, menonton bola bersama-sama,
malah aktiviti masjid juga perlu dipantau
rapi. Betul, ia tidak mendatangkan
kepuasan hidup, namun sekurang-
kurangnya ia berjaya mengurangkan
tekanan yang ada. Kehadiran vaksin
juga dilihat sebagai antara harapan yang
didambakan agar kehidupan kembali
normal seperti sediakala. Namun begitu,
fitrah kembali kepada Tuhan juga menjadi
syarat utama di atas terangkatnya sesuatu
ujian.

Menjadi fitrah manusia, apabila
diuji, maka dia dengan segera akan
kembali kepada Tuhan. Ketidakmampuan
manusia mendepani kesusahan material,
derita penyakit berbahaya yang membawa

maut merupakan dorongan utama untuk
kembali kepada agama secara spontan
sepertimana ayat al-Quran pada surah al-
Zumar, ayat 8

ِإۡلٱ َّسَم اَذ  ِإَو ُهَّبَر اَعَد ّٞرُض َنَٰسن ِإ اًبيِنُم ۥ ِهۡيَل
“Maksudnya: Dan apabila manusia
disentuh oleh sesuatu bahaya, dia
segera berdoa kepada Tuhannya
dengan keadaan rujuk kembali
bertaubat kepada-Nya.”

Namun, Dr. Wahbah al-Zuhayli
menegaskan dalam tafsirnya bahawa sifat
seseorang itu apabila diuji dengan sesuatu
mudharat akan segera mencari tuhan,
dan apabila telah selesai ujiannya, maka
mereka melupakan tuhan adalah satu
sifat yang ada dalam kehidupan orang
kafir. Justeru, dalam kehidupan ini, kita
perlu kembali kepada Tuhan dalam setiap
keadaan sama ada senang ataupun susah.
Dalam berhadapan dengan pandemik
ini sebagai muslim, banyak hikmah dan
muhasabah yang boleh diambil manfaat,
(dan tatkala ujian sedang memuncak.)Ia
boleh dirumuskan dalam tiga aspek utama,
iaitu aspek kehidupan sebagai hamba
Allah, aspek kehidupan berkeluarga dan
aspek kehidupan beradab sesama insan
dalam bermuamalah.

Secara pasti, ujian pandemik ini
mampu membangunkan kembali sifat
kehambaan kepada Tuhan. Ujian ini
menilai sejauhmana pergantungan kita
pada Yang Maha Berkuasa. Pandemik
ini mendidik kita secara rohani bahawa
betapa kerdilnya kita selaku hamba yang
tidak mampu dan tidak mempunyai apa-
apa kuasa untuk mengurus walau satu
zarrah virus yang tidak boleh dilihat
dengan mata kasar. Pastinya virus ini juga

SINAR ROHANI18 BIL. 1/2021

FOKUS

merupakan sebahagian daripada makhluk
Allah. Atas keinsafan ini, sebagai muslim,
kita wajar mengambil iktibar agar kembali
tunduk dan patuh kepada perintah Allah
SWT dan menjauhi dosa. Dosa dilihat
antara penyebab berlakunya sesuatu bala
dan bencana. Justeru, sebagai muslim, kita
wajar mengambil pendekatan bertaubat
sebagai salah satu usaha menghilangkan
wabak ini. Proses kembali kepada Allah
ini perlu dilakukan secara berterusan
dengan penuh keinsafan. Maka hikmah
peluang kembali menjadi hamba kepada
Allah ini perlu direbut oleh semua orang
Islam tanpa mengira apa status sosial
kehidupan mereka. Konsep beriman
dengan Qada dan Qadar memainkan
peranan yang besar dalam mengharungi
ujian ini, di samping keyakinan kita pada
sifat al-Rahman dan al-Rahim Allah SWT.
Pandemik ini juga  mampu mencetuskan
keinsafan untuk mencari kembali
matlamat kejadian insan di muka bumi
ini. Firman Allah SWT :

رِْض َخلِيَفًة
َ
ِإَوذْ قَاَل َرّبَُك لِلَْملَائَِكةِ إِنِّى َجاِعٌل فِى الْأ

َماَء  الّدِ َويَْسفُِك  فِيَها  ُيْفِسُد  َمن  فِيَها  تَْجَعُل
َ
أ قَالُوا

َما  ْعلَُم
َ
أ إِنِّى  قَاَل  لََك  ُس  َوُنَقّدِ بَِحْمِدَك  نَُسّبُِح  َونَْحُن

لَا َتْعلَُموَن
Maksudnya: “Ingatlah ketika Tuhanmu
berfirman kepada para Malaikat:
Sesungguhnya Aku hendak menjadikan
seorang Khalifah di muka bumi.
Mereka berkata: Mengapa Engkau
hendak menjadikan (Khalifah) di
bumi itu orang yang akan membuat
kerosakan padanya dan menumpahkan
darah, padahal kami senantiasa
bertasbih dengan memuji Engkau dan
mensucikan Engkau? Tuhan berfirman:
“Sesungguhnya Aku mengetahui apa
yang tidak kamu ketahui.”.”al-Baqarah : 30)

Dan Firman  Allah S.W.T lagi:

َوَما َخلَۡقُت ٱۡلِجّنَ َوٱۡلإِنَس إِّلَا لَِيۡعُبُدوِن
Maksudnya : “Dan (ingatlah) Aku
tidak menciptakan jin dan manusia
melainkan untuk mereka menyembah
dan beribadat kepada-Ku” (Surah az-
Zariyat: 56)

Kehadiran pandemik ini menjadi
sebab untuk kita meneliti semula peranan
kita sebagai hamba dan khalifah Allah
SWT. Ia mampu  menemukan titik silang
antara peranan sebagai hamba Allah
SWT dan peranan sebagai khalifah di
muka bumi ini. Salah faham peranan
dan tanggungjawab sebagai  hamba dan
keterlaluan menguruskan urusan dunia
kononnya sedang melaksanakan peranan
sebagai khalifah di muka bumi ini
pastinya akan menyebabkan kepincangan
dalam kehidupan dan ketika dalam
menguruskan bencana pandemik ini.

Dari sisi lain pula, ujian pandemik
ini juga dilihat mampu membangkit nilai
insani hidup berkeluarga dalam diri kita.
Apabila Perintah Kawalan Pergerakan
(PKP) mula diperkenalkan. Kita
mempunyai ruang yang sangat luas untuk
berinteraksi semula (setelah sekian lama
sedikit terabai kerana kekangan kerjaya)
dengan suami, isteri mahupun anak-anak
Peluang ini wajar diambil sepenuhnya
untuk kita mengenali kembali ahli keluarga
kita, serta membangunkan kembali
gagasan Sakinah, Mawaddah dan Rahmah
dalam keluarga. Kembali menjadi suami
dan ayah yang punyai citra pemimpin
dan pelindung keluarga. Kembali
menjadi isteri dan ibu yang punyai watak
persis Saidatina Khadijah yang sentiasa
mengukuhkan usaha hidup berkeluarga.
Kembali menjadi anak-anak dambaan
ibubapa dan penyejuk mata keluarga.
Ruang yang luas ini wajar diambil peluang
dengan melakukan perubahan bermula
daripada diri kita sendiri. Inilah masanya
kita buktikan pepatah “Keluargaku

SINAR ROHANI 19BIL. 1/2021

Syurgaku”. Peluang menjadikan rumah
dan keluarga sebagai ruang dan komuniti
yang paling selamat untuk anak-anak
kita. Bukan sekadar selamat, bahkan rasa
bahagia itu wujud dalam lingkungan ahli
keluarga kita. Dalam hal ini,  Rasulullah
SAW merupakan contoh teladan yang
baik dalam hal ehwal urusan berkeluarga.
Baginda bersabda dalam hadith yang
diriwayat oleh Ibn ‘Abbas RA:

ْهلِى
َ
نَا َخيْرُُكْم لأ

َ
ْهلِهِ َوأ

َ
َخيْرُُكْم َخيْرُُكْم لأ

Maksudnya: Sebaik-baik daripada
kalangan kamu adalah yang paling
baik terhadap isterinya. Dan aku
adalah yang terbaik terhadap isteriku.
(Hadith riwayat Ibn Majah, 9:2053)

Selain itu, ujian pandemik ini
merupakan antara noktah gerak semula
pembangunan  adab dan disiplin kendiri
khususnya berkaitan kebersihan diri,
adab bermuamalah dengan beratur
dalam interaksi jual beli fizikal, serta adab
bersin dan batuk. Ia juga boleh membuka
ruang yang luas dalam  membina dan
menghormati privasi kendiri. Sebagai
muslim, keyakinan kita ialah  Rasulullah
S.A.W telah diutuskan kepada kita bagi
tujuan menyempurnakan kemulian hidup
berakhlak sebagaimana Sabda baginda:

ْخلَاِق
َ
َتّمَِم َصالَِح الْأ

ُ
إِّنََما بُعِثُْت لِأ

Maksudnya:“Sesungguhnya tidak
aku diutuskan melainkan untuk
menyempurnakan kebaikan akhlak.”
(Riwayat Ahmad.)

Kehadiran pandemik ini secara
tidak langsung membina kebiasaan
baharu dalam interaksi hidup beradab
dan berakhlak. Pastinya sandaran adab
seorang muslim itu ialah Rasulullah SAW
sendiri. Adab mulia ini bakal menjadi
kebiasaan kembali dalam komuniti kita.
Kalau dulu mungkin kita dikenali sebagai
warga yang kurang disiplin. Namun

virus ini telah mendidik kita menjadi
lebih prihatin dengan adab dan tatacara
kehidupan.

Banyak hikmah lain yang datang
bersekali dengan ujian pandemik ini.
Covid-19 ini menjadi titik tolak awal
dalam perubahan kebiasaan hidup
manusia. Mahu atau pun tidak, kita perlu
meneruskan kehidupan dengan kebiasaan
baharu ini. Pandemik ini juga mampu
melahirkan insan yang cekal dalam
menghadapi sebarang ujian kehidupan.
Disebalik  tekanan ini, tidak dinafikan
ia melahirkan banyak kreativiti baharu
dalam usaha “menyambung kehidupan”
semasa, seperti proses Pengajaran
dan Pembelajaran di Rumah (PdPR),
perniagaan atas talian, mesyuarat dan
seminar di hujung jari, menjimatkan
kos penganjuran sesuatu acara, berjaya
melahirkan komuniti celik teknologi
maklumat dan sebagainya.

Kesimpulannya, kejayaan mengharungi
sesuatu ujian itu bermula dari sisi sudut
pandang individu itu semasa diuji.
Sekiranya kita melihat ujian ini sebagai
satu muhasabah dan peluang meraih
kasih sayang Allah SWT, maka kita akan
mengharunginya dengan redha, berusaha
menangani ujian, kreatif mencipta peluang
baru dan pastinya kita akan keluar dengan
kejayaan dalam rahmat Allah SWT.
Namun sekiranya ia dilihat dari sisi sudut
lelah dan kebencian, rungutan, tidak
mensyukuri malah menyalahkan takdir
maka kita akan mengharunginya dengan
penuh azab dan sengsara. Ujian ini akan
menjadi lebih pedih dan menyusahkan.
Akhirnya kita akan lahir sebagai hamba
yang tidak bersyukur, dan yang lebih
menakutkan adalah menjadi hamba yang
kufur. Semoga Allah SWT melindungi kita
dari segala malapetaka dunia dan akhirat.

FOKUS

SINAR ROHANI20 BIL. 1/2021

COVID-19 DAN HARI KIAMAT:
 PERSPEKTIF AHLI SUNNAH WAL JAMAAH

Radihan Saari
Bahagaian Penyelidikan JAKIM

Islam adalah suatu cara hidup
yang memberi panduan kepada
umat manusia dalam semua aspek

kehidupan duniawi dan ukhrawi.
Paradigma Islam berpandukan acuan
Islam yang sahih atau dinamakan Ahli
Sunnah wal Jamaah (ASWJ) merupakan
suatu kerangka yang bersumber kepada
wahyu al-Quran dan sunnah dengan
kefahaman yang betul untuk kebaikan
dalam kehidupan duniawi dan ukhrawi.

Ahli Sunnah wal-Jamaah ialah
golongan yang memahami dan berpegang
kepada al-Quran dan Sunnah Nabi SAW
menerusi para sahabat, tabiin dan tabi
tabiin yang setia bersama-sama mereka,
merangkumi manhaj dan kaedah salaf
dan khalaf dalam prinsip akidah, syariah
dan akhlak.

Dalam konteks arus perdana,
umat Islam dituntut berpegang kepada
pegangan majoriti umat Islam, iaitu yang
dinamakan dalam hadis sebagai golongan
al-sawadul al-a’zham. Golongan arus
perdana tersebut ialah aliran berdasarkan
Ahli Sunnah wal Jamaah, iaitu dari
segi akidah berpandukan mazhab al-
Asya’irah dan al-Maturidiah, dari segi
syariah, berpandukan mazhab Syafie.
Walau bagaimanapun, tiga mazhab
yang muktabar, iaitu Hanafi, Maliki dan
Hanbali boleh dirujuk dan digunakan
dalam menyelesaikan masalah-masalah
tertentu. Dari segi tasawuf pula hendaklah
berpegang dengan Imam Junaid al-
Baghdadi dan Imam al-Ghazali serta
aliran tasawuf muktabar.

Kajian kontemporari sebuah badan
pemikir berpusat di Jordan, iaitu Royal
Islamic Strategies Studies Centre (RISSC)
(2020) mendapati 90% umat Islam
sedunia berpegang kepada aliran ASWJ.
Ini menunjukkan bahawa majoriti ulama
dan umat Islam adalah dalam golongan
al-Sawadul al-A’zham sebagaimana
dinyatakan oleh Rasulullah SAW.

Fenomena Coronavirus (Covid-19)

Coronavirus (CoV) adalah sejenis virus
yang boleh menyebabkan jangkitan
saluran pernafasan. Terdapat beberapa
jenis coronavirus seperti severe acute
respiratory syndrome coronavirus
(SARS) dan Middle East Respiratory
syndrome-related coronavirus (MER-
CoV). Coronavirus terbaharu yang
ditemui pada tahun 2019 di China adalah
Coronavirus 2019 atau dikenali COVID-19.

Seluruh dunia kini sedang
menghadapi penularan pandemik
COVID-19. Ia dilihat antara wabak yang
memberi kesan yang paling teruk dalam
sejarah dunia.

Wabak virus ini telah menular ke
seluruh dunia dan sehingga awal Mac
2021, Covid-19 telah menjangkiti lebih
100 juta orang dan penduduk dunia dan
menyebabkan kematian lebih 2.5 juta
orang. Penularan wabak virus Covid-19 ini
turut melanda Malaysia sejak awal tahun
2020. Statistik di Malaysia menunjukkan
lebih 300 ribu orang telah dijangkiti dan
menyebakan kematian melebihi 1000
ribu orang.

TURATH

SINAR ROHANI 21BIL. 1/2021

Hari Kiamat dan Wabak COVID-19

Hari Kiamat merupakan Hari Pengakhiran
bagi semua makhluk di atas muka bumi
ini. Hari Kiamat adalah sesuatu perkara
yang benar sebagaimana benarnya
bahawa setiap manusia akan mati. Al-
Quran banyak menyebut tentang Kiamat
antaranya sebagaimana yang disebut
dalam surah al-Hajj: ayat 7 “bermaksud:
“Dan sesungguhnya hari kiamat itu
pasti akan datang, tidak ada keraguan
padanya…”

Dalam ayat lain Allah SWT  berfirman
bermaksud: “Dan tidaklah Kami ciptakan
langit dan bumi serta apa yang ada pada
kedua-duanya, melainkan dengan benar,
dan sesungguhnya kiamat itu pasti
akan datang, maka maafkanlah mereka
dengan cara yang baik.” (al-Hijr:85)

Dalam hadis yang masyhur berkenaan
al-Din yang diriwayatkan oleh Saidina
Umar bin al-Khattab R.A. berkenaan
Islam, Iman, Ihsan dan juga hari kiamat.
Rasulullah SAW mengatakannya dalam
jawapan kepada Malaikat Jibril,  iaitu…
Lelaki itu bertanya lagi: “Terangkan
kepadaku tentang Kiamat.” Baginda
bersabda: “Orang yang ditanya tentang
Kiamat tidaklah lebih mengetahui
daripada orang yang bertanya.

Lelaki itu berkata: “Maka
terangkanlah kepadaku tentang tanda-
tandanya. “Baginda bersabda: “(Antara
tanda-tandanya adalah) apabila seorang
hamba perempuan melahirkan tuannya
dan apabila engkau melihat orang miskin
yang berkaki ayam, tidak berpakaian
dan papa kedana yang hanya menjadi
pengembala kambing berlumba-lumba
membina bangunan (iaitu bertukar
menjadi kaya raya).

Kemudian lelaki itu berlalu, lalu aku
terdiam sebentar. Kemudian baginda
bertanya: “Wahai ‘Umar! Adakah
engkau tahu siapa lelaki yang bertanya
itu? Aku berkata: “Allah dan RasulNya

lebih mengetahui.” Baginda bersabda:
“Sesungguhnya dia ialah Malaikat Jibril
yang datang kepada kamu untuk mengajar
kamu tentang agama kamu.”-(Hadis Riwayat
Muslim)

Ilmu tentang waktu berlakunya
kiamat hanya diketahui oleh Allah SWT
sahaja. Firman-Nya di dalam surah al-
A’raf, ayat 187 bermaksud:

“Mereka menanyakan kepadamu
tentang kiamat: “Bilakah terjadinya?”
Katakanlah: “Sesungguhnya pengetahuan
tentang kiamat itu adalah pada sisi
Tuhanku; tidak seorangpun yang dapat
menjelaskan waktu kedatangannya
selain Dia (Allah).”

Hari kiamat menjadi rahsia di sisi
Allah SWT Taala. Tidak ada siapa antara
manusia dapat mengetahui tentang
kedatangan hari kiamat. Jika ada orang
yang mengaku mengetahuinya, maka
teranglah dustanya, sedangkan Nabi
Muhammad SAW tidak mengetahuinya.
Hanya yang dapat diketahui ialah tanda-
tanda hampir kedatangan hari kiamat itu.

Bilakah kedatangan hari kiamat
tidak diketahui walaupun pasti datang,
tetapi tanda-tandanya, telah dinyatakan.
Tanda-tanda kecil kiamat telah ada dan
antaranya dapat dilihat dan diketahui.
Namun, jikalau dihayati hadis di atas,
keutamaan adalah penghayatan dan
pengamalan agama Islam mengenai
Iman yang membicarakan ilmu-ilmu
akidah, Islam yang membicarkan ilmu-
ilmu fekah dan ihsan yang membicarakan
ilmu tasawuf. Inilah keutamaan Islam
dalam kesepaduan ad-din (Isman, Islam,
Ihsan). Ilmu teras agama merupakan
keutamaan (aulawiyyat) untuk dipelajari
dan diamalkan,  bukannya sibuk dengan
tanda-tanda kiamat dan fitnah akhir
zaman yang menghilangkan fokus dan alpa
terhadap keutamaan dalam kehidupan
dunia ini. Sewajarnya diperbanyakkan
lagi amalan ibadat, persiapan dengan
ilmu duniawi serta ukhrawi dan amalan

TURATH

SINAR ROHANI22 BIL. 1/2021

sebagai pengabdian taqarub seorang
hamba kepada Allah SWT.

Saranan ulama berdasarkan hadis di
atas ialah kepentingan kesepaduan ilmu
dan amal dalam kefahaman sahih dengan
pengukuhan dalam bidang akidah, fekah
dan tasawuf sebagai keutamaan. Kita
mengetahui bahawa kepercayaan kepada
kiamat merupakan salah satu daripada
Rukun Iman. Mengetahui perkara
samiyyat cukup sekadar pengetahuan
untuk persiapan dan yang utama ialah
persediaan amal seseorang insan kepada
Allah SWT, ibadat dan fekah dalam
melaksanakan tuntutan syariat, tuntutan
muamalah kehidupan duniawi dan
ukhrawi dan tasawuf bagi penyuciaan
kalbu dengan sifat-sifat mahmudah
dan membuang sifat mazmumah serta
menghiasi dengan akhlak mulia. Imam
al-Ghazali menyatakan ilmu ini sebagai
ilmu fardu ain yang menjadi kewajipan
kepada setiap muslim untuk mempelajari
dan mengamalkanya. Firman Allah
SWT dalam surah al-Dzariyat, ayat 56
bermaksud:

“Dan (ingatlah) Aku tidak
menciptakan jin dan manusia melainkan
untuk mereka menyembah dan beribadat
kepada-Ku.”

Tahap keimanan setiap manusia diuji
kepada Allah SWT yang akan menentukan
kedudukannya di akhirat kelak. Firman-
Nya dalam surah al-Taghabun, ayat 11:
bermaksud: “Tidak ada suatu musibah
pun yang menimpa seseorang kecuali
dengan izin Allah; dan sesiapa yang
beriman kepada Allah nescaya Dia akan
memberi petunjuk kepada hatinya. Dan
Allah Maha Mengetahui segala sesuatu.”

Setiap manusia perlu mempersiapkan
diri dengan bekalan amalan menuju
akhirat.

Firman Allah SWT bermaksud:
“Wahai orang beriman! Bertakwalah
kepada Allah (dengan mengerjakan

suruhan-Nya dan meninggalkan
larangan-Nya); dan hendaklah tiap-
tiap diri melihat dan memerhatikan apa
yang ia telah sediakan (daripada amal-
amalnya) untuk hari esok (hari akhirat).
Dan (sekali lagi diingatkan): Bertakwalah
kepada Allah, sesungguhnya Allah amat
meliputi pengetahuan-Nya akan segala
yang kamu kerjakan.” (Surah Al-Hasyr, ayat
18)

Ayat itu menyarankan setiap Mukmin
menilai persediaan yang dilakukan
menuju akhirat.

Imam at-Tirmizi meriwayatkan hadis
bermaksud: “Orang yang cerdik (yang
berakal) ialah orang yang mempersiapkan
dirinya dan beramal untuk hari setelah
kematian, sedangkan orang yang lemah
(imannya) adalah orang yang jiwanya
mengikuti hawa nafsunya dan berangan-
angan kepada Allah SWT (bahawa Allah
akan mengampuninya).” (Riwayat al-
Tirmizi)

Hayati juga pesanan Saidina ‘Umar
bin al-Khattab RA bermaksud:

“Hisablah diri kamu sebelum kamu
dihisabkan dan persiapkanlah diri kamu
untuk hari perhitungan yang besar di
hadapan Allah SWT Yang Maha Agung
kerana perhitungan seseorang kamu
akan menjadi ringan di akhirat nanti
bagi seseorang yang sentiasa menghisab
dirinya ketika di dunia.”

Seluruh dunia kini sedang
menghadapi penularan pandemik virus
COVID-19. Wabak ini suatu musibah yang
dahsyat yang belum pernah disaksikan
berlaku sepanjang sejarah kehidupan
manusia. Dalam menghadapi sesuatu
musibah, kita perlu memuhasabah  diri
kerana sesuatu perkara yang berlaku
sudah pasti ada hikmah yang diketahui
Alllah SWT jua.

Allah SWT telah menetapkan apa
yang dikehendaki-Nya berlaku kepada
makhluk ciptaan-Nya. Tidak akan terjadi

TURATH

SINAR ROHANI 23BIL. 1/2021

sesuatu perkara melainkan dengan
ketetapan (qadar) dan ketentuan (qada’)
Allah SWT. Setiap yang berlaku di bawah
pengetahuan Allah SWT semenjak dari
azali lagi. Allah SWT berfirman dalam
surah al-An’am, ayat 59 bermaksud:
“Dan tidak gugur sehelai daun kering,
melainkan Dia mengetahuinya, dan tidak
gugur sebutir biji pun dalam kegelapan
bumi dan tidak gugur yang basah dan yang
kering pun melainkan (semuanya) tertulis
di dalam kitab (Lauh Mahfuz) yang terang
nyata.” Ketetapan takdir (al-qadr) yang
baik dan buruk itu, kesemuanya datang
dari Allah SWT. Firman-Nya, dalam
surah al-Qamar, ayat 49, bermaksud;
“Sesungguhnya Kami menciptakan tiap-
tiap sesuatu menurut takdir (yang telah
ditentukan).”

Inilah sudut pandang Islam dan Ahli
Sunnah wal Jamaah pada isu wabak virus
COVID-19. Justeru, COVID-19 sewajarnya
ditangani melalui dimensi ini. Maka
marilah kita kembali kepada pegangan
akidah kita yang sahih, mengukuhkannya
dan mengambil langkah yang tepat dalam
menghadapi COVID-19 dengan cara
mengambil dan mempraktiskan semua
kaedah menanganinya dan pada masa
sama, kita berserah kepada Tuhan yang
menciptakan segala sebab musabab, di
samping kita bertawakal dan menaruh
keyakinan sepenuhnya bahawa Allah SWT
akan mengangkat wabak ini.

Pendekatan dan keyakinan serta
keimanan kepada qada’ dan qadar
merupakan kewajipan seseorang Muslim
dan salah satu daripada rukun iman. Kita
hendaklah beriman bahawa Allah SWT
telah mengetahui semenjak azali (Luh
Mahfuz) berkaitan semua perbuatan
manusia dan berhubung semua makhluk
ciptaan-Nya. Kesemuanya telah
ditetapkan sejak dari azali di bawah
pengetahuan, kehendak dan kuasa Allah
SWT sepenuhnya. Kita juga wajib beriman
bahawa Allah SWT hanya mewujudkan
sesuatu makhluk selari dengan ketetapan

yang telah ditentukan dalam pengetahuan-
Nya. Kita dijadikan untuk mengabdikan
diri sebagai hamba-Nya.

Usaha dan Ikhtiar

Mengapakah seseorang diperintahkan
berusaha sedangkan sesuatu perkara
telah diatur oleh Allah SWT dalam
kehidupannya di dunia ini seperti
mendapatkan rawatan, serta
melaksanakan kebaikan dan pengislahan.
Kita juga turut dituntut melaksanakan
perkara yang diredhai Allah SWT seperti
beribadah dan melakukan amal soleh.

Pada hakikatnya, kita hendaklah
berusaha melakukan semua usaha dan
mengambil segala sebab musabab. Hal
ini tidak bermaksud seseorang menafikan
keimanannya dengan ketentuan Allah
SWT (al-qadr), bahkan usaha dan
sebab musabbab itu sendiri merupakan
sebahagian daripada ketentuan dan
suruhan Allah SWT untuk manusia.
Semasa hidupnya Rasulullah SAW
mengambil semua sebab musabab dalam
menjalani kehidupannya. Pada masa yang
sama, baginda beriman dengan ketentuan
baik dan buruk Allah SWT hubungan
antara beriman kepada ketentuan Allah
SWT dengan berusaha melaksanakan
semua sebab musabab tidak sesekali
terpisah antara satu sama lain. Dalam
Islam atau dari sudut fahaman Ahli
Sunnah wal Jamaah.

Rasulullah SAW telah bersabda:
“Sekiranya kamu mendengar wabak taun
menimpa sesuatu tempat di muka bumi,
jangan sesekali kamu pergi kepadanya.
Sekiranya ia menimpa di tempat di
mana kamu berada, maka jangan kamu
keluar lari meninggalkannya.” (Riwayat
al-Bukhari) Hadith ini dengan jelas
memberi petunjuk kepada kita bahawa
sekiranya berlaku penularan wabak taun
(merupakan antara wabak yang bahaya
pernah menimpa permukaan bumi), tidak
diharuskan bagi mereka yang berada

TURATH

SINAR ROHANI24 BIL. 1/2021

di luarnya untuk masuk kepadanya
ini kerana perbuatan tersebut bererti
mencampakkan diri kepada kebinasaan.
Tidak diharuskan juga bagi mereka yang
berada di dalam kawasan wabak untuk
meninggalkannya kerana ia akan menjadi
sebab kepada penyebaran wabak di
luarnya.

Berdasarkan hadith tersebut, dari
aspek panduan menangani penularan
wabak, sesuatu penularan wabak kepada
orang lain dapat dicegah dengan cara
mengawal dan mencegah. Berdasarkan
perkara tersebut, dapat ditegaskan
bahawa beriman dengan ketentuan al-
qadar adalah satu perkara, sedangkan
melakukan semua usaha pencegahan pula
adalah satu perkara yang berlainan. Maka
tuntutan beriman dengan ketentuan al-
qadar adalah suatu kewajipan, dan  pada
masa yang sama, tuntutan melaksanakan
segala usaha juga adalah kewajipan yang
perlu dilakukan oleh seorang hamba
Allah SWT. Melakukan usaha dan ikhtiar
merupakan kesan daripada beriman
dengan ketentuan Allah SWT.

Justeru, apa yang dilaksanakan
oleh negara dalam merangka prosedur
standard operasi (SOP) dan arahan-
arahan tertentu dari semasa ke semasa,
kesemuanya termasuk dalam mengambil
semua sebab untuk keselamatan yang
mana langkah-langkah sedemikian adalah
perlu bagi mengekang penularan wabak
selaras dengan nasihat pakar perubatan
dan pemerintah (Ulil Amri).

Perkara seterusnya, mengapakah
Allah menjadikan ujian dan wabak
seumpama virus Covid-19 ini, sedangkan
Allah SWT sesekali tidak akan menzalimi
makhluk-Nya, sebagaimana firman-
Nya dalam surah Ali Imram, ayat 108,
bermaksud; “Dan (ingatlah), Allah tidak
berkehendak melakukan kezaliman
kepada sekalian makhluk-Nya.” Demikian
juga disebutkan dalam sebuah hadith
al-Qudsi bermaksud: “Wahai hamba-

ku, sesungguhnya Aku mengharamkan
kezaliman ke atas diri-Ku….” Kesusahan
dan musibah yang berlaku sebagaimana
disaksikan seolah-olah bertentangan
sama sekali dengan apa yang ada pada
sifat rahmah dan penyayang Allah SWT
terhadap hamba-Nya.

Kita perlu mengetahui bahawa baik
dan buruk hanya dinisbahkan kepada
manusia. Sekiranya dinisbahkan kepada
Allah SWT, kesemua ketentuan (al-
Qadar) adalah baik, kerana Allah SWT
tidak menjadikan sesuatu makhluk
melainkan kerana rahmah dan hikmah
yang tertentu.

Pada hakikatnya, setiap ketetapan
adalah kebaikan yang Allah SWT berikan
buat manusia, bagi menguji dan mencuba
mereka agar mereka menjadi hamba-
Nya yang sabar, di mana dengan itu,
darjat mereka akan diangkat oleh Allah
SWT. Kadangkala ujian dan cobaan itu
adalah untuk memperbetulkan manusia
dan mendorong mereka untuk bertaubat
dan memohon keampunan, seterusnya
melakukan perkara-perkara yang diredhai
Allah SWT. Demikianlah maksud firman
Allah SWT dalam surah al-Baqarah, ayat
216 bermaksud: Dan boleh jadi kamu
benci kepada sesuatu, padahal ia baik bagi
kamu, dan boleh jadi kamu suka kepada
sesuatu padahal ia buruk bagi kamu. Dan
(ingatlah), Allah jualah yang mengetahui
(semuanya itu), sedang kamu tidak
mengetahuinya.”

Ujian dan cubaan merupakan
sebahagian daripada sunnatullah di muka
bumi ini. Boleh jadi apa yang dilihat
sebagai buruk oleh manusia, pada realiti
sebenarnya ia merupakan suatu sebab
kepada seseorang memperolehi rahmat
Allah SWT, apabila mereka berusaha
menghadapi ujian sebaik mungkin dengan
bersabar dan melakukan amal soleh.
Ketika Allah SWT menguji seseorang
dengan sesuatu yang tidak ingininya, pada
saat itu juga, telah membukakan kepada

TURATH

SINAR ROHANI 25BIL. 1/2021

mereka pintu-pintu rahmat dan kebaikan
di sebalik ujian yang diberikan.

Allah SWT telah menyediakan
buat mereka yang ditimpa sakit untuk
memperolehi pahala kerana bersabar.
Bagi yang meninggal dunia kerana
COVID-19, mereka diberikan pahala
mati syahid. Bagi petugas-petugas yang
berusaha menangani wabak pula akan
diberikan pahala sedekah kerana tolong
menolong untuk kebaikan, manakala
untuk manusia keseluruhannya pula,
mereka akan diganjari pahala kerana
berdoa dan kerana kesungguhan mereka
menjaga kesihatan diri, keluarga dan
orang lain. Inilah maksud sebenar dalam
pegangan Ahli Sunnah wal Jamaah yang
menyebutkan: “Ketentuan baik dan buruk
kesemuanya dari Allah SWT.”

Dari sudut yang lain, musibah
pada hakikatnya adalah kesan daripada
perbuatan manusia yang senantiasa
membuat kerosakan dalam kehidupan
mereka, sebagaimana firman Allah SWT
dalam surah al-Rum, ayat 41:

Maksudnya: “Telah timbul berbagai
kerosakan dan bala bencana di darat
dan di laut dengan sebab apa yang
telah dilakukan oleh tangan manusia;
(timbulnya yang demikian) kerana Allah
hendak merasakan mereka sebahagian
daripada balasan perbuatan-perbuatan
buruk yang mereka telah lakukan,
supaya mereka kembali (insaf dan
bertaubat).”

Musibah juga bagi mengingatkan
manusia agar bertaubat dan kembali
kepada Allah SWT. Ia merupakan antara
jenis balasan yang disegerakan agar
seseorang mukmin dapat kembali kepada
Tuhannya, mengakui kesilapan dan
bangkit semula daripada kelalaiannya,
sebagaimana firman Allah SWT dalam
kitab-Nya yang mulia bermaksud:

“Maka Kami seksakan mereka
dengan kebuluran dan penyakit,

supaya mereka berdoa (kepada Kami)
dangan merendah diri (serta insaf dan
bertaubat).” (Surah al-An’am, ayat 42).

Apabila seorang mukmin apabila
diuji, mereka akan bersabar dan ingat
mereka dosa-dosa yang telah dikerjakan.
Justeru, mereka akan bertaubat kepada
Allah SWT dengan penuh tawaduk,
mengharapkan keampunan daripada-
Nya, dan dalam pada masa yang sama
akan mendekatkan diri kepada-Nya.

Perbuatan ini akan menjadi sebab
untuk Allah SWT menyelamatkannya
daripada musibah yang dihadapi dan
menjadi sebab pengampunan segala
(dosa) yang ada pada dirinya. Ia akan
menjadi penyebab kepada darjatnya
diangkat di sisi Allah SWT, sebagaimana
dinyatakan dalam satu hadith yang
diriwayatkan oleh Abi Sa’id al-Khudri RA
dan Abu Hurairah RA di mana mereka
berdua telah mendengar Rasulullah SAW
bersabda bermaksud:

“Tidaklah seorang Mukmin yang
ditimpa suatu penyakit dan keletihan,
kecelakaan dan kesedihan, sehinggakan
dukacita yang membelenggunya,
melainkan Allah SWT akan menghapus
kesalahan-kesalahannya.”

Berdoa dan bertawakalah kepada
Allah SWT, di samping sentiasalah
mematuhi arahan garis panduan yang
telah ditetapkan oleh pihak berkuasa (Ulil
Amri). Berdoa dan bermunajatlah kepada
Allah SWT kerana Dia telah berfirman
bermaksud: “Berdoalah kamu kepada-
Ku nescaya Aku perkenankan doa
permohonan kamu.” (Surah Ghaafir, 40:60)

Banyakkanlah istighfar, zikir, dan
selawat ke atas Nabi SAW sebagai wasilah
utama dan dengan berkat junjungan
agung Rasulullah SAW. Firman Allah
SWT bermaksud: “…dan sesungguhnya
mengingati Allah itu adalah lebih besar
(faedahnya dan kesannya).” (Surah
alAnkabut 29: 45)

TURATH

SINAR ROHANI26 BIL. 1/2021

Allah SWT melarang perbuatan
yang mendedahkan diri kita kepada
kemudaratan. Firman-Nya bermaksud:
“...dan janganlah kamu sengaja
mencampakkan diri dalam bahaya
kebinasaan”. (Surah al-Baqarah, 2:195)

Sekiranya diuji dengan virus
COVID-19, senantiasalah bersikap positif
dan bersangka baik terhadap Allah SWT.
Semua yang ditentukan Allah SWT ada
kebaikan dan hikmah tertentu, sama
ada kita sedari atau sebaliknya. Musibah
adalah penghapus dosa. Rasulullah SAW
bersabda bermaksud:

“Musibah (ujian) tidak akan berhenti
menimpa seseorang hamba sehingga dia
berjalan di atas muka bumi dengan tidak
mempunyai dosa.” (Riwayat al-Tirmizi: 2398)

Ujian ialah tanda kasih sayang
Allah SWT. Rasulullah SAW bersabda
bermaksud: “Apabila Allah SWT
mengasihi sesuatu kaum, maka Dia akan
mendatangkan ujian kepada mereka.”
(Riwayat al-Tirmizi) Dalam surah al-
Mulk, ayat:2, Allah SWT berfirman
bermaksud:) Dialah yang telah
mentakdirkan adanya mati dan hidup
(kamu) untuk menguji dan menzahirkan
keadaan kamu: siapakah di antara kamu
yang lebih baik amalnya; dan Ia Maha
Kuasa (membalas amal kamu), lagi
Maha Pengampun (bagi orangorang
yang bertaubat).”

Dalam perkembangan terkini,
vaksin disuntik kepada masyarakat bagi
mengawal dan mencegah virus. Vaksinasi
menguatkan imuniti tubuh seseorang
bagi mencegah penularan Covid-19 dalam
kalangan masyarakat. Sebagaimana
diputuskan dalam fatwa-fatwa luar negara
dan Muzakarah Majlis Kebangsaan bagi
Hal Ehwal Ugama Islam hukumnya adalah
harus. Ini merupakan suatu usaha dan
ikhtiar, di samping pematuhan kepada
panduan dan arahan semasa ulil amri, kita
juga wajar sentiasa memperbanyakkan

amalan kerohaniaan, berselawat kepada
Rasulullah SAW, berzikir dan bermunajat
kepada Allah SWT.

Usaha-usaha ini merupakan
pendekatan Ahli Sunnah wal Jamah
dan menepati kerangka dan kehendak
maqasid Syariah. Inilah perspektif Ahli
Sunnah wal Jamaah dan pendekatan
Islam terhadap wabak virus (COVID-19)
berdasarkan kefahaman dan panduan
agama. Apabila kefahaman Ahli Sunnah
wal Jamaah yang sahih diterapkan dengan
penghayatan yang baik, pegangan tersebut
akan memacu kepada tindakan yang betul
serta memahami aulawiyyat terhadap apa
jua keadaan dalam menjalani kehidupan
duniawi.

Pendekatan ASWJ seumpama
Covid-19 termasuk dalam ketetapan
Allah SWT jua. Ia suatu sunnatullah yang
berkait asbab dan musabab serta tawakal.
Justerum, tidak boleh pasrah dan redha
dengan takdir sahaja, tetapi konsep
usaha dan ikhtiar perlu digerakkan
dalam membendung pandemik Covid-19.
Kiamat sudah pasti akan tiba, namun
yang penting ialah persediaan dan
amalan yang dituntut oleh agama bagi
kehidupan duniawi dan ukhrawi. Perkara
ini bertepatan dengan perspektif Islam
dan pegangan Ahli sunnah wal Jamaah.
Sesuatu musibah ada hikmah yang hanya
diketahui oleh Allah SWT jua.

TURATH

SINAR ROHANI 27BIL. 1/2021

TAZKIRAH

TABAYYUN MENDEPANI KLUSTER
“SHARE AJELAH”

Dr. Muhamad Faisal Ashaari
Pusat Kajian Dakwah dan Kepimpinan

Fakulti Pengajian Islam, UKM

Pada asasnya maklumat yang
bersifat fitnah tidak disenangi oleh
ramai pihak kerana ia membawa

keburukan kepada diri dan masyarakat.
Namun, sedarkah anda bahawa maklumat
fitnah inilah yang mudah tersebar? Ini
kerana emosi masyarakat lebih mudah
tersentak apabila menerima maklumat
palsu. Maklumat seperti ini memang
mempunyai elemen yang menarik kerana
ia telah ditokok tambah untuk menarik
emosi dan perhatian. Walaupun mungkin
cerita asalnya betul, tetapi tokok tambah
yang dilakukan itu telah menyebabkan
ceritanya telah berubah. Daripada cerita
biasa menjadi cerita luar biasa.

Unsur palsu dan tokok tambah
sebagai rempah ratus kepada sesuatu
berita dan maklumat menjadikannya
lebih mudah dipercayai berbanding
maklumat yang betul. Pembaca terkebil
biji mata apabila membaca tajuk
berita 10 orang sudah dijangkiti virus
Covid-19 di kampungnya, sedangkan
ia merupakan maklumat palsu sahaja.
Hal ini berdasarkan maklumat yang
diterima bahawa ada ambulans masuk
ke kampungnya sedangkan ambulans itu
datang mengambil orang sakit bersalin.
Lalu dia menulis dalam media sosial dan
akhirnya tersebar suatu berita palsu.

Perkara ini lahir dari sikap gopoh
memberikan reaksi terhadap sesuatu
perkara dan tidak membuat tabayyun
atau semakan terhadap maklumat yang
diterima. Sebagai contoh, jemaah yang
datang ke masjid untuk solat Jumaat naik
berang dengan pihak keselamatan masjid

yang tidak membenarkan jemaah masuk
kawasan masjid selepas jam 12.45 tengah
malam kerana telah cukup kuota 300
orang. Namun, ada sebuah kereta masuk
ke kawasan masjid yang dibenarkan pihak
keselamatan. Isu ini menjadi heboh dan
persepsi negatif tersebar kononnya unit
keselamatan pilih kasih. Hal ini berpunca
dari seorang ahli kariah yang mengambil
gambar situasi itu dan menyebarkannya
sambil memberikan komen “AJK pilih
kasih”, sedangkan kereta yang masuk itu
ialah kereta isteri imam yang mengambil
anak sekolah dan mereka tinggal di
kuaters masjid. Kalau tidak ada sifat
gelojoh dan gopoh dalam membuat
hantaran atau posting dihalaman media
sosial, keadaan lebih harmoni dan saling
faham memahami.

Media baharu dan populariti

Dalam media baharu, pengguna biasanya

SINAR ROHANI28 BIL. 1/2021

TAZKIRAH

bukan sekadar mengharapkan hantaran
(posting) dilihat, bahkan dikongsi (share)
dan diberikan komen. Fenomena ini
secara tidak langsung boleh menaikkan
nama seseorang dan menjadikannya
popular. Memang populariti dan media
sosial tidak dapat dipisahkan kerana
sesuatu maklumat yang disebarkan itu
diharapkan dapat dicapai oleh ramai
orang. Maka, seseorang itu perlu menjadi
popular supaya hantarannya (posting)
tersebar luas dan merata. Dengan ini, ada
sesetengah pihak yang sengaja mencari
maklumat yang tidak sahih dan tidak
pasti malahan maklumat yang palsu
untuk menjadi rencah dimuat naik di
media sosial semata-mata untuk menarik
publisiti murahan.

Fenomena hantaran (posting)
yang mengandungi tulisan, gambar
dan video pelik dan luar biasa memang
biasa dijumpai dalam media sosial. Ia
mungkin dilakukan secara tidak sengaja,
tetapi dalam banyak keadaan dilakukan
secara sengaja (membuat posting yang
ganjil (rare)) supaya mendapat capaian
yang tinggi. Dalam Islam, tidak ada
halangan untuk berbuat demikian kerana
ia adalah perkara yang harus asalkan
tidak melibatkan perkara yang haram
dan keterlaluan. Sekiranya ia merupakan
perkara yang haram dan bertentangan
dengan akhlak Islam, maka ia tidak wajar
dilakukan.

Lebih daripada itu, memang ada
sesetengah pihak yang sengaja memuat
naik hantaran bersumberkan berita dan
maklumat yang tidak pasti malahan
palsu untuk menaikkan rating laman
sesawang dan laman sosial mereka.
Capaian yang tinggi boleh menjana
pendapatan yang diberikan oleh penyedia
laman berkenaan. Selain itu, ada juga
yang sengaja menyebarkan maklumat
tidak pasti dan palsu untuk tujuan
propaganda politik atau menjatuhkan
perniagaan pesaingnya. Dengan kata lain,
maklumat palsu merupakan maklumat

sampah, tetapi bagi sesetengah orang,
ia merupakan maklumat bernilai yang
menghasilkan pendapatan dan pulangan
tertentu.

Nilai maklumat telah berubah
kerana ukuran kualiti maklumat bukan
lagi benar atau salah, tetapi diukur sama
ada ia tersebar atau sebaliknya. Sekiranya
tersebar, maklumat tersebut dianggap
bernilai kerana keluasan tahap readership
biarpun palsu manakala maklumat yang
benar itu bernilai rendah sekiranya tidak
meluas capaiannya. Inilah yang disebut
sebagai fitnah maklumat di akhir zaman.

Mangsa

Berdasarkan fenomena di atas, terdapat
individu yang suka menyebar maklumat
yang belum pasti dan mungkin ianya
palsu. Mereka merupakan mangsa dalam
keadaan tidak sedar dan memangsakan
orang lain pula. Kita bersimpati kepada
mereka yang menjadi mangsa. Secara
umumnya, terdapat tiga pembahagian
pengguna yang terjebak dengan sikap
berkongsi maklumat iaitu:

1. Pengguna yang sangat suka
menyebar: Biasanya kelompok ini
terdiri daripada mereka yang berusia.
Mungkin mereka mudah teruja

SINAR ROHANI 29BIL. 1/2021

TAZKIRAH

dengan maklumat yang mencuit
emosi sehingga terjebak berkongsi
maklumat yang tidak pasti. Malahan
mereka mungkin tidak membaca pun
maklumat yang dikongsikan itu;

2. Pengguna yang menyebar: Kelompok
ini merupakan golongan kebanyakan
yang biasa terkesan dengan isu-isu
viral dan panas sama ada dipanaskan
secara sengaja atau sebaliknya. Isu
yang panas tidak semestinya penting
tetapi ia telah menjadi tumpuan
mereka yang akhirnya mendedahkan
mereka kepada propaganda dan
manipulasi pihak tertentu; dan

3. Pengguna yang tidak suka menyebar:
Kelompok ini terdiri daripada
generasi remaja dan kebanyakan
mereka didapati hanyut dalam dunia
masing-masing. Mereka kurang
berminat dengan isu-isu semasa
dan mereka sudah terbiasa dengan
perkara rare yang sering dilihat
dalam media sosial terutamanya
Instagram dan TikTok.

Mereka yang seringkali terlibat
dengan sikap suka berkongsi maklumat
tidak pasti ini dinamakan kluster “share
ajelah”. Gopoh dan gelojoh dalam
menyebarkan maklumat menandakan
sel otak orang tersebut tidak sempat
bersambung. Dia sepatutnya berfikir
secara waras dan menimbangkan
dari segenap sudut. Sebaliknya emosi
mengatasi rasional dan jari bergerak lebih
pantas daripada otak. Bukan sekadar
berkongsi, tetapi dia membuat komen
di media sosial pada perkara yang tidak
perlu. Sebaik-baiknya dia berdiam diri
dari meluahkan kata-kata yang akan
membawa padah kepada diri sendiri dan
juga masyarakat.

Tabayyun

Dalam al-Quran, Allah SWT
memerintahkan tabayyun jika berita itu
datang dari orang fasiq. Sifat al-fusuq yang

ada pada seseorang itu menyebabkannya
hilang sabar dengan tuntutan hawa nafsu
dan kurang amanah. Ini mendorong
mereka menokok tambah dan manipulasi
maklumat, atau memberikan kesamaran
terhadap maklumat yang sedia ada.
Sungguhpun bukan semua mereka
bersifat demikian, tetapi sifat berhati-hati
dengan mereka perlu ada dalam kalangan
orang Islam. Termasuk dalam pengertian
fasiq ialah maklumat yang datang dari
media sosial kerana maklumat tersebut
bercampur-campur antara yang betul,
palsu, separuh betul dan separuh palsu.
Ini merupakan fenomena dalam media
sosial kerana tidak tiada siapa yang
dapat mengawal setiap maklumat yang
disebarkan.

Walau bagaimanapun, bukanlah
semua maklumat di media sosial itu
tidak boleh dipercayai dan tidak boleh
disebarkan. Namun sebelum menyebarkan
sesuatu maklumat, beberapa perlu
diambil perhatian. Antaranya, identiti
penulis artikel, sumber yang diambil,
cara maklumat itu dipersembahkan,
tahap kepentingan isu yang diperkatakan,
serta kesan maklumat kepada diri dan
masyarakat. Semua perkara ini perlu
dipertimbangkan dengan rasional dan
waras supaya ketetapan yang diambil itu
betul dan tepat. Dengan ini kita dapat
mengelak dari terjebak dengan kluster
“share ajelah”.

Ringkasnya, keberadaan dalam
persekitaran baharu memerlukan kepada
kebijaksanaan dalam mengurus diri dan
maklumat. Hidup dalam persekitaran ini
bagaikan berada dalam dua alam iaitu
alam yang nampak dan alam yang tidak
nampak iaitu alam maya. Alam semakin
luas dan banyak perkara memerlukan
pemerhatian yang teliti dan mengambil
kira semua pihak, bukannya gelojoh dan
gopoh membuat keputusan termasuklah
berkongsi (share) maklumat di alam
maya.

SINAR ROHANI30 BIL. 1/2021

DAKWAH

DAKWAH ERA PANDEMIK
Mohd Hariri bin Mohamad Daud

Tidak pernah digambarkankan
oleh sesiapa bahawa perubahan
dunia kepada kebiasaan baharu

berlaku pada tahun yang ditunggu-
tunggu oleh rakyat Malaysia, tahun
yang dicanang sebagai Malaysia Maju
2020. Era pandemik COVID-19 ini telah
memberi kesan kepada pelbagai aspek
termasuk aspek dakwah. Dakwah tidak
boleh lagi dilakukan secara bersemuka
kerana masyarakat tidak (sewenangnya)
dibenarkan untuk keluar rumah. Masjid
juga ditutup demi menjaga keselamatan
dan kesihatan masyarakat. Masyarakat
tidak dibenarkan menghadiri ceramah
atau kuliah kerana aktiviti yang melibatkan
jemaah yang berkumpul dalam bilangan
yang ramai pada satu tempat dilarang
ketika situasi pandemik COVID-19 ini.

Asas kepada tuntutan dakwah tetap
sama-sama ada, ketika pandemik ataupun
luar pandemik. Isi dan penyampaiannya
tidak lain dan tidak bukan pada ayat
di dalam surah al-Nahl, ayat 125 yang
bermaksud :

“Serulah ke jalan Tuhanmu
(wahai Muhammad) dengan hikmat
kebijaksanaan dan nasihat pengajaran
yang baik, dan berbahaslah dengan
mereka (yang engkau serukan
itu) dengan cara yang lebih baik;
Sesungguhnya Tuhanmu Dialah jua yang
lebih mengetahui akan orang yang sesat
dari jalanNya, dan Dialah jua yang lebih
mengetahui akan orang yang mendapat
hidayah petunjuk.”

Dakwah Gaya Baharu

Pada asasnya, Nabi Muhammad SAW
menggunakan pelbagai media dakwah
yang ada pada zaman baginda untuk
menyampaikan mesej Islam, iaitu

melalui khutbah, syair, pidato di tempat-
tempat awam seperti pasar, tulisan dan
surat kepada pembesar, penghantaran
duta-duta dakwah, pengintipan serta
peperangan dan sebagainya. Tujuannya
semata-mata untuk menyampaikan mesej
Islam.

Para pendakwah sudah menerima
hakikat bahawa rentak dan pencak untuk
berdakwah sudah berubah, terutamanya
untuk memenuhi selera generasi
baharu yang disebut sebagai generasi
Y dan Generasi Z. Generasi yang lahir
dengan teknologi sudah ada dan mereka
berkomunikasi menggunakan teknologi.
Sumber data Hootsuite dan Youtube
ialah laman paling diminati oleh pelayar-
pelayar internet di Malaysia, terutamanya
generasi muda.

Pada era kini, ceramah-ceramah
agama di masjid mahupun di surau yang
boleh diikuti secara live melalui pelbagai
aplikasi telah menambat hati generasi
baharu untuk memahami agama. Bahkan
tontonan video-video kuliah atau video
dakwah kreatif mencapai tontonan antara
100 ribu hingga satu juta penonton. Ada
juga para pendakwah membuka kelas
Talaqqi dan mengajar kitab-kitab Turath
secara online melalui aplikasi-aplikasi
terkini.

SINAR ROHANI 31BIL. 1/2021

DAKWAH

Bil.

1

2

3

4

5

Aplikasi

Google Meet

Zoom

Streamyard

OBS

Wirecast

Ciri-ciri

Aplikasi yang paling sesuai untuk mesyuarat secara online dengan
meluas dan selamat.

Zoom memiliki banyak menu seperti share screen, menampilkan
slide presentation atau dokumen. Aplikasi ini dapat menampung
hingga 100 orang.

Streamyard boleh melibatkan penonton Facebook, atau YouTube
Live dan boleh berinteraksi lebih daripada seorang dan memantau
komen penonton.

OBS Studio ialah rangkaian perisian sumber terbuka dan percuma
untuk rakaman dan live streaming.

Wirecast ialah alat pengeluaran streaming video langsung oleh
Telestream dan boleh membuat siaran langsung.

Aplikasi Terkini untuk Manfaat
Dakwah Pengaruh Budaya Viral
dalam Dakwah

Ketika ditemu bual oleh Abdallah
Schleifer, editor kanan Transnational
Broadcasting Studies (TBS) pada 17
Oktober 2004, Prof Dr. Yusof Al-
Qaradhawi menceritakan pengalamannya
berdakwah di media eletronik. Ketika
beliau datang berceramah di Algeria
ketika kebangkitan Islam memuncak,
jumlah yang hadir seramai 200 ribu orang.
Namun jemaah yang hadir masih terhad
kepada orang Algeria dan sekitarnya
tetapi kemunculannya berceramah di TV
Al-Jazeera boleh ditonton jutaan orang
serta merentas geografi negara.

Menyampaikan sesuatu perkara
secara meluas atau disebut sebagai viral
telah pun dilaksanakan oleh Rasulullah
SAW ketika menyampaikan khutbah
Wada’ di padang arafah sebagaimana
yang diriwayatkan dalam hadith riwayat
al-Bukhari yang bermaksud:

“Hendaklah orang yang mendengar
ucapanku menyampaikannya pula
kepada orang lain. Semoga yang terakhir
lebih memahami kata-kataku daripada
mereka yang mendengar terus dariku”.

Semakin ramai orang yang
menonton video dakwah,  maka semakin

berterusanlah dakwah yang disampaikan.
Bukan populariti yang dikejar, tetapi
pahala jariah yang mengalir umpama
air sungai yang dapat memberi manfaat
kepada orang yang mengambil air
tersebut untuk keperluan hidup. Daripada
Abu Hurairah RA, daripada Nabi SAW
bersabda bermaksud:

“Sesiapa yang mengajak ke jalan
mengerjakan sesuatu kebaikan, baginya
pahala sebanyak pahala orang yang
menurutnya, dengan tidak mengurangi
sedikit pun pahala itu dari pahala-
pahala mereka dan (sebaliknya) sesiapa
yang mengajak ke jalan mengerjakan
kesesatan,  dia menanggung dosa orang-
orang yang menurutnya dengan tidak
mengurangi sedikitpun dosa itu dan
dosa-dosa mereka”.

SINAR ROHANI32 BIL. 1/2021

Covid-19 - Konspirasi
Nor Husna Mohd Rosli

Dua beranak itu duduk bersila di
hadapan ruang tamu. Televisyen
terpasang tapi masing-masing

sibuk menatal telefon bimbit sementara
menanti iklan tamat. Dari dapur, kelihatan
seorang wanita manis berbaju kurung
berjalan sambil menatang dulang berisi
cawan. Air teh dituang cermat untuk si
suami dan bapa mertuanya.

“Minum dulu, abang… abah,”
ucapnya. Dia tersenyum melihat ibu
mertuanya, Halimah baru keluar dari
dapur dengan sepinggan kuih. Halimah
menggeleng-geleng melihat gelagat suami
dan anaknya itu.

“Dah boleh letak tepi sekejap kot
telefon bimbit tu…” sindir Halimah.

Dengar sahaja ayat itu, mereka
berdua terus tersengih-sengih. Telefon
bimbit diletak di karpet. Usai lafaz doa
makan, mereka duduk bersama-sama
menikmati beraneka jenis kuih yang
dibawa.

Hari ini hari minggu. Farhan baru
sempat mengajak isterinya, Sarah untuk
menziarahi ibu bapanya hari ini. Sedang
Farhan asyik mengunyah donat, tiba-tiba,
notifikasi WhatsApp berbunyi. Ada mesej
baru diterima.

“Ayah?”
“Ya, ayah tengah baca sekarang.”
Usai beberapa minit merenung skrin

telefon, baru ayahnya, Karim bersuara.
“Tengok ni apa dia tulis. Terbukti, dalam
vaksin ni ada bakteria nak bagi kita jatuh
sakit. Ni semua agenda Yahudi! Dia orang
nak kita semua, keturunan Nabi Adam
mati! Itu pun kerajaan nak paksa juga
rakyat kena suntik vaksin. Ha, ini yang
kita dapat tahu. Entah apa lagi la yang ada
dalam vaksin Yahudi tu!” marah Karim.

“Itulah, ayah. Ingat kita bodoh,
kot?” balas Farhan. “Vaksin ni boleh
menyebabkan anak kita autism. Agenda

Yahudi la tu nak buat anak kita cacat,”
cemuh Farhan pula.

Sarah dan Halimah sekadar mampu
menggeleng kepala sahaja melihat
perangai mereka berdua. Bukan tidak
nasihat. Sudah berbuih mulut mereka
berpesan, membetulkan fahaman mereka
berkenaan vaksin.

Halimah dan Karim baru sahaja
pencen daripada pekerjaan sebagai guru
di sebuah sekolah rendah. Ironinya, guru
itu terpelajar dan biasa mengutamakan
fakta dalam pengajaran mereka. Tapi
Karim sendiri yang mula terjebak dengan
kumpulan antivaksin dan mempengaruhi
anak lelakinya itu pula.

Semuanya bermula daripada sebuah
video daripada kumpulan WhatsApp
yang pernah diterima. Sejak dari itu, dia
sudah mula mengikuti laman Facebook
kumpulan antivaksin. Farhanlah tempat
dia bercerita tentang diskusi dan info
baru yang diterima di laman Facebook
antivaksin itu.

Dulu Sarah ada juga menegur
suaminya. Namun setelah insiden
suaminya tertinggi suara memarahinya,
dia lebih memilih untuk senyap. Dia tidak
mahu isu vaksin menjadi punca mereka
suami isteri bertekak lidah. Lagipun
dia sedang mengandung anak pertama
mereka sekarang. Dia tidak mahu terbawa
emosi.

*****
Selesai solat Isyak, Sarah melipat

telekung dan berehat sebentar di atas katil.
Penat bekerja seharian di pejabat. Ketika
itulah dia menerima
berita buruk.
Sahabat baiknya
baru dimasukkan ke
Pusat Kuarantin dan
Rawatan COVID-19
di MAEPS, Serdang.

CERPEN

SINAR ROHANI 33BIL. 1/2021

CERPEN

Mujur keadaannya stabil.
“Bahaya betul sekarang, abang. Virus

COVID ni dah berada dalam komuniti
kita. Bila-bila masa sahaja boleh ada
risiko dijangkiti.”

“Hmm…” balas Farhan malas. Dia
leka menatap telefon bimbitnya lagi.

“Abang, kerajaan akan mula beri
vaksin kan? Kita suntik vaksin, ya?”

Soalan itu dibiarkannya tergantung.
Sengaja.

“Dengar tak saya cakap ni?”
“Ya, ya… Kan kita dah bincang

tentang ni. Saya tetap dengan keputusan
saya,” tegas Farhan. Dia membetulkan
bantal di belakangnya.

“Abang, COVID ni bukan benda
main. Dah ramai orang meninggal dunia
sebab jangkitan COVID. Apa yang abang
dengar tu tak ada bukti saintifik pun.
Semuanya spekulasi. Ditokok tambah
oleh mulut-mulut orang. Doktor sendiri
dah beritahu, vaksin ni boleh kurangkan
risiko terkena penyakit berjangkit.
Membantu imunisasi badan kita untuk
hasilkan antibodi. Bukan buat kita sakit,”
terang Sarah panjang lebar.

“Dalam vaksin tu ada kuman!”
bentak Farhan.

“Kuman yang dilemahkan, abang.
Untuk bagi badan kita hasilkan antibodi
sahaja.”

“Ah! Awak apa tahu? Saya lagi
banyak membaca. Lagipun, dalam vaksin
tu ada cip nano, tahu tak? Yahudi tu nak
kesan kedudukan kita.”

“Astaghfirullahalazim…” Sarah memicit
dahi. “Mana ada cip nano yang boleh
tembus melalui kulit. Cip tu pun mana
muat nak masuk dalam jarum suntikan tu.
Lagipun kalaulah orang Yahudi nak sangat

kesan kedudukan kita, tak
perlu guna cip. Media sosial
yang abang guna tu pun dah
cukup banyak maklumat
boleh dapat.”

Berang, Farhan
menghempas telefon bimbit

di atas tilam. Dia mengalihkan badan
menghadap Sarah. Sabarnya sudah hilang.

“Berani melawan, ya? Selagi aku
hidup, jangan harap vaksin tu nak masuk
dalam badan aku! Lebih baik aku mati
daripada masuk dalam perangkap Yahudi
laknatullah tu!”

“Abang!” Sarah mengetap bibir. Air
matanya bergenang. Patah ayat seterusnya
keluar dengan suara yang serak.

“Kalau abang tak pedulikan nyawa
abang, tak kisahkan saya, satu je saya
minta. Fikir anak, abang. Anak dalam
perut saya ni. Saya tak nak anak kita
membesar tanpa ayah,” ucap Sarah.
Dia mengusap perutnya yang semakin
membesar. Dengan hati yang luluh, dia
segera bangun dari katil dan keluar dari
bilik tidur.

Farhan menjambak rambut. Dia
berbaring, menghempaskan badannya ke
katil. Wajahnya berbahang marah. Naik
geram dia dengan isterinya itu.

‘Kenapa susah sangat dia nak faham
niat baik aku? Vaksin, konon. Makan
Vitamin C, madu, makanan sunnah pun
dah boleh kuatkan antibodi. Tak perlu
pun vaksin ni!’ desis hati kecilnya.

Farhan tutup lampu lalu terus
memejamkan mata. Bantalnya ditarik
mengalas kepala. Mahu tidur awal dan
melupakan kata-kata Sarah yang menyiat
jantungnya.

“Ah, biarlah. Semua ni cabaran untuk
umat Islam. Takkan sebab pentingkan
keluarga sahaja aku nak goyah. Aku kena
kuat.” tuturnya demi untuk menyedapkan
hati sendiri.

*****
Sejak pertengkaran itu, Sarah sudah

tidak menyebut lagi tentang vaksin. Pada
minggu pertama sahaja dia bermasam
muka. Mereka meneruskan hari-hari
seperti biasa. Farhan menyibukkan
harinya dengan tugasan mengajar
dan beberapa kertas kerja yang
perlu diselesaikan. Sarah juga tekun
menyelesaikan tugasan pejabat dan

SINAR ROHANI34 BIL. 1/2021

melayannya seperti rutin biasa. Keadaan
tenang sahaja, sehinggalah satu panggilan
daripada bapa saudaranya diterima.

“Assalamualaikum. Farhan, Pak
Lang ni.”

“Waalaikumussalam. Ya, ya.”
“Pak Lang telefon ni ada benda

penting nak beritahu. Sebelum tu, nak
pesan. Farhan tenang dulu ya?”

“Ada apa, Pak Lang? Cerita la.”
“Ayah kau… dia asma teruk. Mulanya

mak kau ingat dia tak sihat biasa sahaja
tapi lama-lama makin teruk keadaan dia.
Mak kau yang telefon Pak Lang. Kami
kat hospital sekarang. Baru tadi… doktor
masukkan ke dalam wad ICU.”

“Allah…” Longgar lutut Farhan
mendengar kata-kata Pak Lang. Dia
segera duduk di atas kusyen. Telinganya
berdesing. Seolah-olah apa yang sedang
berlaku ini hanya permainan mindanya
sahaja.

“Farhan?” Suara Pak Lang di telefon
bimbit kembali menggegarkan gegendang
telinga. Menarik dia kembali ke realiti.

“Doktor kata apa lagi? Ayah akan
pulih, kan?”

Terdengar keluhan Pak Lang.
“Mereka syak, ayah kau dijangkiti
COVID.”

“Mak macam mana?” soal Farhan
lagi.

“Mak kau positif juga. Tapi dia stabil.
Jangan risau.”

Farhan menghela nafas panjang.
Seluruh tubuhnya menggeletar.

“Istighfar banyak-banyak, Farhan.
Minta doa pada Allah. Kau dengan Sarah
kuarantin dulu di rumah, ikut SOP. Sabar
ya? Tak apa, rehat dulu. Nanti Pak Lang
telefon balik. Assalamualaikum.”

“Waalaikumussalam…”
Sarah datang dari dapur.

Senyumannya mengendur sebaik sahaja
melihat wajah kusut suaminya.

“Sarah, ayah…” Air mata jantannya
tumpah juga.

*****

Sudah dua minggu ayahnya
meninggal dunia. Farhan lebih banyak
termenung, terutamanya ketika waktu
petang. Terasa semua yang berlaku
kepadanya bagaikan sebuah mimpi.
Terlalu pantas masa berlalu. Seperti
baru semalam dia menziarahi ayahnya di
kampung.

Rupa-rupanya, ayah dan ibunya
dijangkiti COVID-19 ketika menghadiri
majlis kenduri sahabat mereka di Segamat.
Sejak itulah mereka mula sakit-sakit.

Ayahnya ditempatkan di ICU tidak
lama. Asmanya semakin teruk sehinggalah
dia menghembuskan nafas yang terakhir.
Pemergian ayahnya sangat menghibakan.
Mereka sekeluarga tidak boleh memberi
kucupan dan pelukan terakhir. Hanya
beberapa orang keluarga dekat sahaja
dibenarkan untuk hadir ke pengebumian
dan perlu segera beredar.

Setelah orang tersayang dijemput
Ilahi kerana virus ini, barulah Farhan
sedar. Betapa virus ini begitu bahaya
hingga mampu meragut nyawa. Baru dia
mahu mula mendengar nasihat Sarah
tentang perlunya vaksin untuk melindungi
daripada jangkitan COVID-19. Dia juga
mula menjauhkan diri daripada cerita
karut marut tentang vaksin.

Baru matanya lebih terbuka kepada
kebenaran. Mengambil vaksin itu penting
untuk menyelamatkan keluarganya.
Bukanlah sebaliknya.

“Abang…” Sarah melabuhkan
punggung di sisinya. Dia mengusap
lembut belakang suaminya itu.

“Kita ambil vaksin, Sarah,” tutur
Farhan.

Sarah mengangguk-angguk. Dia
mengesat tangis di tubir matanya sambil
tersenyum memandangnya.

“Alhamdulillah…”

CERPEN

SINAR ROHANI 35BIL. 1/2021

SEMASA

Fiqh Perkahwinan dalam Suasana Pandemik
Ustazah Mumtazah Sanusi

Jabatan Agama Islam Pulau Pinang

Begitulah sebahagian luahan konflik
rumahtangga yang pernah penulis
terima. Semenjak 18 Mac 2020, Malaysia
telah melalui pelbagai fasa dalam usaha
memutuskan rantaian wabak Covid-19.
Kehadiran virus halus ini tidak kelihatan
pada mata kasar, namun telah memberi
implikasi yang sangat besar. Ada yang
positif, tidak kurang juga yang negatif.

Pandemik Covid-19 bukan sekadar
mengundang cabaran kepada sektor
ekonomi global. Ia turut memberi impak
yang bukan sedikit terhadap institusi
perkahwinan dan kekeluargaan.

Suami ‘Ustaz’, Isteri ‘Ustazah’

Kini sudah lebih setahun Malaysia dalam
tempoh pandemik. Berkali-kali masjid
dan surau terpaksa ditutup atau dihadkan
kehadiran jemaah mengikut S.O.P demi
S.O.P. Namun kekangan itu bukanlah
alasan untuk menghalang umat Islam
melakukan ibadah secara berjemaah.

Menariknya, kita melihat kehadiran
para ustaz, imam dan bilal ‘segera’ yang
dilantik secara tidak rasmi. Lunaknya
si anak mengalunkan azan dan iqamah,
manakala si ayah mengimamkan solat
dengan penuh yakin. Lebih indah, ia

disusuli pula dengan tazkirah ringkas
namun berbekas. Begitu juga kehadiran
para khatib Jumaat, Solat Sunat Hari
Raya Aidilfitri dan Aidiladha yang
muncul merata-rata. Setiap kali tiba
waktu makan, mereka duduk bersantai
menikmati juadah bersama-sama selepas
penat ‘bersilat’ di dapur.

Subhanallah! Barangkali inilah
hikmah di sebalik musibah. Keluarga
seharmoni itu pasti menjadi impian
setiap muslim. Fasa ‘stay at home’
menjadikan hubungan suami, isteri dan
anak-anak yang mungkin dahulunya
hambar, kembali harum mekar. Pasangan
semakin mengenali hati budi. Kesibukan
menjadi ‘guru’ pada si kecil sepanjang
PdPR mereka, pasti menjadi momen yang
amat memenatkan namun kekal dalam

“Ustazah.. Pendapatan saya terjejas sebab Covid ni. Mungkin sebab itu isteri saya
dah mula buat perangai. Banyak kali dia minta cerai! Saya buntu Ustazah, tolong

saya.”

“Ya Allah, Ustazah. Suami saya dah pandai tengok benda-benda yang tak elok
masa PKP ni. Memang dia selama ini pun asyik dengan handphone. Tapi ni dah

melampau!”

“Saya dah tak tahan, Puan. PKP ni buat dia makin baran. Dah mula naik tangan,
maki hamun saya. Saya dah sarat mengandung pula. Apa perlu saya buat?”

SINAR ROHANI36 BIL. 1/2021

SEMASA

memori.

Langit Tak Selalu Cerah

Kata Buya Hamka “Kehidupan laksana
lautan. Orang yang tiada berhati-hati
dalam mengayuh perahu, memegang
kemudi dan menjaga layar, maka
karamlah ia digulung ombak dan
gelombang.” Benar, tidak semua manusia
tertulis rezekinya sama. Fasa PKP juga
menyaksikan konflik dan keganasan
rumahtangga yang meruncing. Kecederaan
dan kematian wanita dan kanak-kanak
akibat didera, kenaikan kadar penceraian,
masalah depresi hingga membunuh diri,
isu pornografi dan pelbagai masalah sosial
turut berlaku di sepanjang tempoh yang
getir ini.

Para kaunselor rumahtangga
berkongsi pengalaman dan menyimpulkan
bahawa rata-rata kes sedemikian berlaku
melibatkan golongan B40 yang sudah
pun ‘kais pagi makan pagi, kais petang
makan petang’. Covid-19 menjadikan
hidup mereka lebih parah. Si pembantu
kedai makan, pekerja kilang, yang bekerja
sendiri dan berniaga secara kecil-kecilan,
begitu tertekan dengan keadaan ekonomi
yang tidak stabil.

Hal ini secara tidak langsung
mempengaruhi emosi dan mental
mereka hingga menjejaskan komunikasi
lalu akhirnya mencetuskan perbalahan.
Ditambah pula dengan kurangnya
penghayatan agama, menyebabkan
sebahagian daripada mereka cepat ‘panas’
dan menzahirkan amuk dan amarah pada
anak dan pasangan. Bayangkan, di kota
metropolitan seperti Kuala Lumpur pun,
ada rumah pangsa yang terpaksa dihuni
sehingga empat keluarga. Anak kecil
yang tidak ke sekolah perlu diberi makan
sedang ibu dan ayah sudah pun hilang
sumber pendapatan.

Keadaan lebih buruk apabila
Covid-19 turut menjangkiti ahli keluarga.
Ada yang terpisah kerana diletakkan di

hospital atau pusat kuarantin berbeza.
Ada si kecil yang terpaksa dijaga jiran.
Malah ada anak yang menjadi yatim piatu
sekelip mata akibat kehilangan ibu dan
ayah serentak pada hari yang sama.  Ini
memberi tekanan yang hebat apatah lagi
si mati adalah orang tersayang yang pergi
tanpa dapat dilihat dan diurus buat kali
terakhir.

Musibah Adalah Hadiah

Begitulah Allah memperlihatkan
kekuasaan-Nya melalui saat senang
dan sukar. Usah begitu asyik tika diulit
bahagia, jangan terlalu runsing kala
dirundung derita. Hakikatnya seluruh
kehidupan kita ialah ujian. Berdamai
dengan takdir melalui sifat sabar dan
redha ialah benih yang bakal kita tuai
hasilnya di negeri akhirat. Allah SWT
merakamkan perihal ini dalam Surah al-
Mulk, ayat 2 yang bermaksud:

“Dialah yang menjadikan mati dan
hidup, supaya Dia menguji kamu, siapa
antara kamu yang lebih baik amalnya.
Dan Dia Maha Perkasa lagi Maha
Pengampun”.

Ketika artikel ini ditulis, semua negeri
di Malaysia masih lagi berada dalam
zon merah. Covid-19 telah menjangkiti
lebih 600,000 rakyat Malaysia, dan 174
juta penduduk dunia dengan 3.74 juta
kematian setakat ini. Ramai yang telah
pulih, namun tidak kurang juga yang telah
pergi mengadap Ilahi dengan asbab yang
sama.

SINAR ROHANI 37BIL. 1/2021

SEMASA

Sama ada pernah dijangkiti atau
tidak, kesemua kita adalah golongan
terpilih. Iringilah setiap nikmat dengan
kalimah Alhamdulillah. Syukur, aku
negatif. Syukur, aku positif tanpa
simptom. Syukur, suami berada lama
di katil ICU, namun pulih selepas itu.
Syukur, dia pergi dalam nikmat Iman dan
Islam. Moga roh semua yang meninggal
dunia kerana Covid tergolong dalam
kalangan para syuhada.

Sesudah Kesukaran, Ada
Kemudahan

Dengan berkat doa, usaha dan izin-Nya,
kita pasti menang. Seluruh negara pasti
akan kembali ke zon kuning, hijau dan
seterusnya bebas dari wabak ini. Separuh
wajah kita tidak lagi ditutup dengan
pelitup muka. Kita boleh keluar masuk
masjid, solat dan duduk dalam majlis ilmu
dengan barisan yang rapat seperti biasa.
Bahagianya apabila dapat merentas negeri
menziarahi, bertemu mata, bersalam dan
memeluk orang tersayang. Insya-Allah,
saat itu pasti datang.

Demkian juga diharapkan dalam
setiap institusi rumahtangga. Semoga
setiap ahlinya dapat bernaung dalam
zon ‘syurga dunia’ yang selamat, saling
menghormati dan menyantuni penuh
taat. Sepertimana Surah al-Rum, ayat 21
menyebutkan tujuan utama perkahwinan
adalah untuk mencari ketenangan
(sakinah), memperoleh rahmah dan
menghasilkan mawaddah (cinta dan kasih
sayang):

“Dan antara tanda-tanda
kekuasaan-Nya ialah Dia menciptakan
untukmu isteri-isteri daripada jenismu
sendiri, supaya kamu cenderung dan
merasa tenteram kepadanya, dan
dijadikan-Nya antaramu rasa kasih
dan sayang. Sesungguhnya pada yang
demikian itu benar-benar terdapat
tanda-tanda bagi kaum yang berfikir.”

TIPS MELAHIRAN RUMAHKU
SYURAKU

1. Selesaikan setiap masalah dengan
penuh hikmah dan bijaksana.

2. Berkomunikasi dengan baik dan
sentiasa mengadakan ‘syura’
(perbincangan).

3. Setiap kali berlaku konflik,
tafakkur atau muhasabah sisi-sisi
berikut:

i. Ingat KEBAIKAN dan
PENGORANAN pasangan
masing-masing

ii. Ingat detik INDAH dan
lafaz JANJI SETIA antara
pasangan

iii. Buang sifat ‘Awak salah’
dan ‘Saya betul’. Sebaiknya
gantikan dengan ungkapan
‘Maafkan saya’ atau ‘Mungkin
ini salah saya’.

4. Sentiasa mengutamakan SOLAT
BERJEMAAH dan SOLAT
MALAM.

 Kekuatan ‘Hablun min Allah’
(hubungan dengan Allah)
akan mengukuhkan ikatan
kekeluargaan.

5. Mengambil IKTIBAR atau IBRAH
dari pasangan lain.

 Yang baik dijadikan sempadan
manakala yang buruk sebagai
sempadan.

6. Perbanyakkan DOA seperti yang
diajar oleh Islam. Inilah senjata
umat yang paling kuat.

* Sumber: Bayan Linnas terbitan 9
Januari 2018 (Nikah..Mencari Sakinah,
Rahmah, Mawaddah)

SINAR ROHANI38 BIL. 1/2021

MIMBAR

فقه دان ڤروكالماسي ضرورة
٦١ جمادي األخير ٢٤٤١ ه / ٩٢ جانواري ١٢٠٢م

َوَنُعْوُذ  إَِلْيِه،  َوَنُتْوُب  َوَنْسَتْغِفُرُه  َوَنْسَتِعْينُُه  َنْحَمُدُه  ِه،  لِلَّ اْلَحْمَد  إِنَّ
َفُهَو  اللُه  َيْهِد  َمْن  َأْعَمالِنَا،  َسيَِّئاِت  َوِمْن  َأْنُفِسنَا  ُشُرْوِر  ِمْن  بِاللِه

اْلُمْهَتِد َوَمْن ُيْضِلْل َفَلْن َتِجَد َلُه َولِيًّا ُمْرِشًدا.

ًدا َعْبُدُه  َأْشَهُد َأْن لَّ إَِلَه إِلَّ اللُه َوْحَدُه َل َشِرْيَك َلُه، َوَأْشَهُد َأنَّ ُمَحمَّ
َوَصْحبِِه  آلِِه  َوَعَلى  ٍد  ُمَحمَّ َنبِيِّنَا  َعَلى  ْم  َوَسلِّ َصلِّ  َاللَُّهمَّ  َوَرُسْوُله،

ْيِن. َوَمْن َدَعا بَِدْعَوتِِه إَِلى َيْوِم الدِّ

اللِه  بَِتْقَوى  َوَنْفِسْي  ُأْوِصْيُكْم  اللَه،  ُقْوا  اِتَّ اللِه،  ِعَباَد  َفَيا  َبْعُد،  ا  َأمَّ
ْيَطاِن  الشَّ ِمَن  بِاللِه  )َأُعوُذ  َتَعاَلى  َقاَل  ُتْفِلُحْوَن.  ُكْم  َلَعلَّ َوَطاَعتِِه
َعلَۡيِهم  لََفَتۡحَنا  َوٱّتََقۡواْ  َءاَمُنواْ  ٱۡلُقَرٰىٓ  ۡهَل

َ
أ ّنَ

َ
أ َولَۡو  ِجيم(  الرَّ

َخۡذَنُٰهم بَِما َكانُواْ
َ
بُواْ فَأ ۡرِض َوَلِٰكن َكّذَ

َ
َمآءِ َوٱۡلأ بَرََكٰٖت ّمَِن ٱلّسَ

يَۡكِسُبوَن ٩٦  )األعراف ٦٩(
سيدڠ جماعه يڠ درحمتي الله،

سڬال  ملقساناكن  دڠن  وتعالى  سبحانه  الله  كڤد  برتقويله
ڤرينته-ڽ دان منيڠڬلكن سڬال لرڠن-ڽ. خطبة ڤد هاري اين

برتاجوق � فقه دان ڤروكالماسي ضرورة �.

سيدڠ جماعه يڠ درحمتي الله،
ڤد  مليسيا  د  مندادق  سچارا  كوۏيد-٩١  كيس  ڤنيڠكتن
سريوس  ڤرهاتين  منداڤت  تله   ١٢٠٢ جانواري  بولن  ڤرتڠهن
ترڤقسا  كراجأن  مڽببكن  اين  حال  ڤوست.  كراجأن  ڤيهق
يايت  سوكر  لڬي  ڤنتيڠ  امت  يڠ  كڤوتوسن  ساتو  مالكوكن
 ١٢٠٢ جانواري   ٤١ ڤد  ضرورة  اوردينان  ممڤروكالماسيكن

سالرس دڠن كڤرلوان-كڤرلوان سماس.

والوڤون برت، نامون كڤوتوسن اين منوروت ڤرتيمبڠن كراجأن
امت ڤرلو كران ڤنولرن ڤندميق ۏيروس كوۏيد-٩١ اين دبيمبڠي
ايكونومي،  ايمڤق يڠ ساڠت بسر ترهادڤ سيكتور  اكن ممبري
ڤنديديقن، سوسيال دان سباڬايڽ. ماله اڤ يڠ مريساوكن، جك
ڤنيڠكتن تروس برلكو، كواليتي كهيدوڤن رعيت اكن ترججس

دان مروسوت.

تتاڤي  كتنترأن  كواس  رامڤسن  بوكنله  دمقصودكن  يڠ  ضرورة
فوڠسي- مڠڬنتوڠكن  لزيمڽ  يڠ  كراجأن  ڤڠيشتيهارن  سواتو
مڠوبه  اڬر  رعيت  مڠيڠتكن  كراجأن،  دالم  ترتنتو  بياسا  فوڠسي
اونتوق  كراجأن  اڬينسي  مڠارهكن  اتاو  مريك،  بياسا  طبيعة
كراجأن  ايت،  دڠن  ضرورة.  ڤرسديان  رانچڠن  ملقساناكن
داڤت سڬرا برتيندق ملندايكن كيس سكاليڬوس مڠكڠ ڤندميق
كوۏيد-٩١. اين ممبوليهكن كراجأن مموده چارا دان ممڤركاس
سڬال تيندقن دالم مڠاول ۏيروس دڠن ممبوات اوردينان بهارو
ڤرليمن  د  اوندڠ-اوندڠ  ڤڠڬوبلن  ڤروسيس  ماللوءي  ڤرلو  تنڤا

يڠ مماكن ماس.

بياسا  سڤرتي  برفوڠسي  تروس  عوام  كراجأن  سام،  ماس  ڤد
ڤلقسانأن  تيمڤوه  سڤنجڠ  نڬري  دان  ڤرسكوتوان  ڤريڠكت  د
ڤرلو  كيت  مسلم،  سباڬاي  ڬڠڬوان.  سبارڠ  تنڤا  اين  ضرورة
وتعالى  سبحانه  الله  كڤد  كتقوأن  منيڠكتكن  تروس  دان  برصبر

سباڬايمان فرمانڽ دالم سورة البقرة، ايات ٥٥١:

ۡمَوِٰل
َ
ٱۡلأ ّمَِن  َوَنۡقٖص  َوٱۡلُجوِع  ٱۡلَخۡوِف  ّمَِن  بَِشۡىءٖ  َولََنۡبلَُونَُّكم

ٰبِرِيَن ١٥٥  رِ ٱلّصَ نُفِس َوٱلّثََمَرِٰتۗ َوبَّشِ
َ
َوٱۡلأ

دڠن  كامو  مڠوجي  اكن  كامي  سسوڠڬوهڽ!  »دان  مقصودڽ:
دان )دڠن مراساءي(  تاكوت )كڤد موسوه(  ڤراساءن  سديكيت
كالڤرن، دان )دڠن برلكوڽ( ككوراڠن دري هرتا بندا دان جيوا
يڠ  اورڠ-اورڠ  بريله خبر ڬمبيرا كڤد  تانمن. دان  سرتا حاصيل

صبر«.

سيدڠ جماعه يڠ درحمتي الله،
منكوني سيتواسي اين، ساتو مؤتمر يڠ مڠهيمڤونكن ڤارا علماء
دان  شريعة  سڤرتي  علمو  ديسيڤلين  ڤلباڬاي  دالم  اسالم  دنيا
ديسيڤلين علمو يڠ لين ترماسوق بيدڠ كصيحتن يڠ دأداكن ڤد
٢٢ جولي ٠٢٠٢ د مكة تله منچاڤاي كسڤاكتن دان برستوجو
ممبري  اين  فقه  الطََّواِرئ.  فِْقُه  اتاو  كچمسن  فقه  ممڤركنلكن
ڤندوان كڤد مشاركت اسالم باڬايمانا اونتوق مڠهادڤي سيتواسي

چمس يڠ دعاقبتكن اوليه ڤندميق ۏيروس كوۏيد-٩١.

عبادة  دڠن  بركاءيتن  يڠ  إيس.أو.ڤي  ببراڤ  ايت،  درڤد  ايكورن
سباڬايڽ  دان  جماعه  صالة  جمعة،  صالة  عمرة،  حاج،  سڤرتي
اتاو  ضرورة  اوندڠ-اوندڠ  ڤلقسانأن  جلس،  يڠ  دكلواركن.  تله
ُحْكُم الطََّواِريء اين منجادي سواتو كڤرلوان د سستڠه نڬارا دمي
اونتوق  يايت  الشريعة،  مقاصد  كراڠك  دالم  رعيت  كمصلحتن

ممليهارا كسالمتن ڽاوا سالرس دڠن قاعده فقه يڠ مڽاتاكن:

ُر بَِقَدرَِها ُروَراُت ُتَقّدَ اَلّضَ
مقصودڽ: سيتواسي ضرورة ايت دنيالي مڠيكوت كڤرلوانڽ

برداسركن ڤرڽاتأن اين، داڤتله كيت منولق كمضرتن ايت اونتوق
اكن دنيالي سمول دري سودوت  ترتنتو دان اي  تيمڤوه  سواتو
دري  بيبس  ڤانل  اوليه  كمضرتن  دان  كمصلحتن  كاوتامأن،  فقه
سماس ك سماس. سسوڠڬوهڽ، اسالم سنتياس ملتقكن نراچا
دان ڤرتيمبڠن يڠ خصوص دالم ممبوات دان ملقساناكن سبارڠ

ڤوليسي.

سيدڠ جماعه يڠ درحمتي الله،
ڤد كسمڤتن اين، منبر مڽرو كڤد سيدڠ جماعه سكالين، ماريله
كيت انصافي سيتواسي ضرورة اين دڠن ممبتولكن كيقينن كيت

SINAR ROHANI 39BIL. 1/2021

MIMBAR

دادا  برلڤڠ  دان  وتعالى  سبحانه  الله  ككواسأن  كڤد  سڤنوهڽ
دڠن كڤوتوسن ُأولِى اأْلَْمِر اتاو كڤيمڤينن كيت يڠ دأمبيل سچارا
بركاءيتن  اجتهاد  سڬال  دان  ضرورة  ايسو  دالم  اد  سام  مشاورة
كهيدوڤن  ايت  دڠن  سموڬ  دڬوبل.  تله  يڠ  ڤندوان  ڬاريس
كيت لبيه سالمت دان كمعمورن نڬارا تروس دبركتي اوليه الله

سبحانه وتعالى.

فرمان الله سبحانه وتعالى:

فَرَۡغَت  فَإَِذا    ٦ يُۡسٗرا  ٱۡلُعۡسرِ  َمَع  إِّنَ   ٥ يُۡسًرا  ٱۡلُعۡسرِ  َمَع  فَإِّنَ
فَٱنَصۡب ٧  ِإَولَٰى َرّبَِك فَٱرَۡغب ٨

بهاوا  كڤرچاياءنمو(  )تتڤكنله  مك  ايت،  »اوليه  مقصودڽ:
كموداهن،  دسرتاءي  كسوكرن  تياڤ-تياڤ  سسوڠڬوهڽ
تياڤ-تياڤ  سسوڠڬوهڽ  بهاوا  دتڬسكن(:  لڬي  )سكالي
كسوكرن دسرتاءي كموداهن. كمودين اڤابيال اڠكاو تله سلساي
برسوڠڬوه-سوڠڬوهله  مك  صالح(،  عمل  سسواتو  )درڤد
كڤد  دان  لين(،  يڠ  صالح  عمل  )مڠرجكن  برأوسها  اڠكاو
دان  اڠكاو ڬمر  يڠ  )اڤ  اڠكاو مموهون  توهنمو سهاج هندقله

ايڠيني(«. ﴿سوره الشرح ايات ٥ - ٨﴾

ِمَن  فِْيِه  بَِما  اُكْم  َوإِيَّ َوَنَفَعنِْي  اْلَعظِْيِم،  بِاْلُقْرَأِن  َوَلُكْم  لِْي  اللُه  َباَرَك
ِمْيُع  ُه ُهَو السَّ ْكِر اْلَحِكْيِم، َوَتَقبََّل ِمنِّْي َوِمنُْكْم تاَِلَوَتُه إِنَّ اْلَياِت َوالذِّ
َولَِساِئِر  َوَلُكْم  لِْي  اْلَعظِْيَم  اللَه  َوَأْسَتْغِفُر  َهَذا  َقْولِْي  َأُقْوُل  اْلَعِلْيُم.
ِمنُْهْم  اأْلَْحَياِء  َواْلُمْؤِمنَاِت  َواْلُمْؤِمنِْيَن  َواْلُمْسِلَماِت  اْلُمْسِلِمْيَن

ِحْيُم. ُه ُهَو اْلَغُفْوُر الرَّ َواأْلَْمَواِت، َفاْسَتْغِفُرْوُه إِنَّ

خطبة كدوا
ِدِن  اَلُم َعلَى َسيِِّدَنا ُمَحمَّ اَلُة َوالسَّ ِه َربِّ اْلَعاَلِميَن، َوالصَّ َاْلَحْمُد لِلَّ
النَّبِيِّ اأْلَِميِن، َوَعَلى آلِِه َوَأْصَحابِِه الطَّاِهِريَن َوَمْن َتبَِعُهْم بِإِْحَساٍن

يِن. إَِلى َيْوِم الدِّ

َسيَِّدَنا  أنَّ  َوَأْشَهُد  َلُه،  َشِرْيَك  لَ  َوْحَدُه  اللُه  إِلَّ  إِلَه  لَّ  َأْن  َأْشَهُد
ًدا َعْبُدُه َوَرُسوُلُه. ُمَحمَّ

ُقوا اللَه َحقَّ ُتَقاتِِه َواْعَلُموا َأنَّ اللَه َأَمَرُكْم  ا َبْعُد، َفَيا ِعَباَد اللِه، اِتَّ َأمَّ
اَلِة َوالتَّْسِليِم َعَلى َنبِيِِّه اْلَكِريِم، َفَقاَل اللُه  بَِأْمٍر َعظِيٍم، َأَمَرُكْم بِالصَّ
ِذيَن َءاَمنُوْا َصلُّوْا  َها لَّ َٓأيُّ ِٓئَكَتُه ُيَصلُّوَن َعَلى لنَّبِيِّ َيٰ َه َوَمَلٰ َتَعاَلى: إِنَّ ا�للَّ

َعَليِه َوَسلُِّموْا َتسِليًما ٦٥

ْيَت  ٍد َكَما َصلَّ ٍد َوَعَلى آِل َسيِِّدَنا ُمَحمَّ َاللَُّهمَّ َصلِّ َعَلى َسيِِّدَنا ُمَحمَّ
َسيِِّدَنا  َعَلى  َوَباِرْك  إِْبَراِهْيَم  َسيِِّدَنا  آِل  َوَعَلى  إِْبَراِهْيَم  َسيِِّدَنا  َعَلى
إِْبَراِهْيَم  َسيِِّدَنا  َعَلى  َباَرْكَت  َكَما  ٍد  ُمَحمَّ َسيِِّدَنا  آِل  َوَعَلى  ٍد  ُمَحمَّ

َوَعَلى آِل َسيِِّدَنا إِْبَراِهْيَم فِي اْلَعاَلِمْيَن إِنََّك َحِمْيٌد َمِجْيٌد.

َحاَبِة َأْجَمِعيَن،  اِشِديَن َوَعْن َبِقيَِّة الصَّ َواْرَض اللَُّهمَّ َعِن اْلُخُلَفاِء الرَّ
ْيِن  َوَعِن التَّابِِعيَن َوَتابِِعي التَّابِِعيَن َوَمْن َتبَِعُهْم بِإِْحَساٍن إَِلى َيْوِم الدِّ

َواْرَض َعنَّا َمَعُهْم َيا َأْكَرَم اأْلَْكَرِميَن.

َواْلُمْؤِمنَاِت  َواْلُمْؤِمنِيَن  َواْلُمْسِلَماِت  لِْلُمْسِلِميَن  اْغِفْر  اللَُّهمَّ
اأْلَْحَياِء ِمنُْهْم َواأْلَْمَواِت.

َمِلَكـنَا  اَلَمِة  َوالسَّ ِة  حَّ َوالصِّ َواْلِهَداَيِة  التَّْوفِْيِق  بَِدَواِم  ْد  َأيِّ اللَُّهمَّ
كـباوه ُدولِي يڠ َمَها ُموليا سري ڤدوك بڬيندا يڠ دڤرتوان اڬوڠ ،
ْين الـُمْصَطَفى بِالله َشاه اْبِن المرحوم  الُسلَطان َعْبُد الله ِرَعاَيُة الدِّ

ُسْلَطان َحاِج َأْحَمد َشاه الـُمْسَتِعْين بالله.

راج  بڬيندا  ڤدوك  سري  ُموليا  َمَها  يڠ  ُدولِي  كـباوه  َوَكذلَِك
َمْيُمْوَنْة  َأِمْينَْة  َعِزْيَزْة  حاجه   )Tunku(ُتونكو اڬوڠ،  ڤرمايسوري
إِْسَكنَْدْر  ُسْلَطان  الله  َعَلى  ْل  الـُمَتَوكِّ الـَمْرُحْوم  بِنِْت  إِْسَكنَْدِرَيْة

الَحاج.

ِمَن  َوَرَعاَياُه  اَلُه  َوُعمَّ َوُقَضاَتُه  َوُوَزَراَءُه  ُعَلَماَءُه  اْحَفْظ  اللَُّهمَّ
اِحِميَن .  اْلُمْؤِمنِيَن َو اْلُمْؤِمنَاِت بَِرْحَمتَِك َيا َأْرَحَم الرَّ

َعْدٍل  َداَر  َرَخاًء،  َسَخاًء  ُمْطَمِئنًّا،  آِمنًا  َمالِيِزَيا  َبَلَدَنا  اْجَعْل  اللَُّهمَّ
َوإِيَماٍن، َوَأْمٍن َوَأَماٍن، َوَساِئَر باَِلِد اْلـُمْسِلِميَن.

يِن  الدِّ َأْعَداَء  َأْعَداَءَك  ْر  َوَدمِّ  ، َواْلُمْسِلِمْيَن  ْساَلَم  اْلِ َأِعزَّ  اللَُّهمَّ
َوَأْعِل  اْلُمْسِلِمْيَن،  َخَذَل  َمْن  َواْخُذْل  يَن،  الدِّ َنَصَر  َمْن  واْنُصْر

ْيِن. َكِلَمَتَك إَِلى َيْوِم الدِّ

اللَُّهمَّ اْدَفْع َعنَّا اْلَباَلَء َواْلَغاَلَء َواْلَوبَاَء َواْلَفْحَشاَء َواْلُمنَْكَر َواْلِمَحَن
ًة، َوِمْن ُبْلَداِن  َواْلِفَتَن، َما َظَهَر ِمنَْها َوَما َبَطَن، ِمْن َبَلِدَنا َهَذا َخاصَّ
بَِك  َنُعوُذ  ا  إِنَّ اللَُّهمَّ  َقِدْيٍر.  َشْيٍء  ُكلِّ  َعَلى  إِنََّك  ًة،  َعامَّ ْالُمْسِلِمْيَن
َأْرَحَم  َيا  اأْلَْسَقاِم،  َسيِِّئ  َوِمْن  َواْلُجَذاِم،  َواْلُجنُوِن،  الَبَرِص،  ِمَن

اِحِمْيَن. الرَّ

يا الله! دڠن صفة-مو يڠ مها ڤموره دان مها مندڠر! اڠكاوله يڠ
بركواس اتس تياڤ-تياڤ سسواتو. كامي همبا-مو يڠ لمه مرايو
ڤڽاكيت  وابق  سڬرا  هيلڠكن  دان  اڠكت  اڠكاو  اڬر  كڤد-مو
ملقساناكن  كامي  داڤت  اڬر  كامي  ملندا  سداڠ  يڠ  كوۏيد-٩١
شعار-مو دڠن سمڤورنا. هاڽ كڤد-مو جوا يا الله، تمڤت كامي

مڠادو دان مموهون ڤرتولوڠن.

يڠ  اورڠ-اورڠ  كامي  كتورونن  دان  كامي  جاديكنله  الله!  يا
هاڽ  سسوڠڬوهڽ  برجماعه.  سچارا  صالة  منديريكن  استقامه

كڤد-مو جوا يا الله، دعا كامي موهون دڤركنن دان دتريما.

ْنَيا َحَسنًَة َوفِي اْلِخَرِة َحَسنًَة َوِقنَا َعَذاَب النَّاِر. نَا آتِنَا فِي الدُّ َربَّ

ِعَباَد اللِه،

ُمُر بِٱۡلَعۡدِل َوٱۡلإِۡحَسِٰن ِإَويَتإٓيِ ذِي ٱۡلُقۡرَبٰ َوَيۡنَهٰى َعِن
ۡ
َ يَأ ۞إِّنَ ٱلّلَ

ُروَن ٩٠  ٱۡلَفۡحَشآءِ َوٱلُۡمنَكرِ َوٱۡلَبۡغِىۚ يَعُِظُكۡم لََعّلَُكۡم تََذّكَ
َيِزْدُكْم،  نَِعِمِه  َعَلى  َواْشُكُروُه  َيْذُكْرُكْم،  اْلَعظِْيَم  اللَه  َفاْذُكُروا
َما  َيْعَلُم  َواللُه  َأْكَبُر،  اللِه  َوَلِذْكُر  ُيْعطُِكْم  َفْضِلِه  ِمْن  َواْسَأُلوُه

َتْصنَُعوَن.

SINAR ROHANI40 BIL. 1/2021

Peranan dan Fungsi Masjid ketika Pandemik
Ikmal Zaidi bin Hashim

Imam Besar
Masjid Putra, Putrajaya

Pandemik Covid-19 yang tercetus
lebih setahun lalu sememangnya
memaksa kita semua mengubah

cara hidup dengan norma baharu. Ia
merupakan suatu perubahan drastik
melibatkan hampir seluruh sistem
kehidupan seharian yang melibatkan
semua pihak dalam pelbagai lapisan
masyarakat. Pelbagai perkara baharu
perlu dibiasakan demi mengekang dan
menghalang penularan wabak ini yang
sehingga hari ini masih belum mahu reda
daripada masyarakat dunia. Pastinya
dalam konteks negara Islam, institusi
masjid merupakan antara premis yang
paling terkesan dengan pandemik ini.

Sejak kerajaan mengarahkan agar
norma baharu diamalkan, pelbagai garis
panduan dan Prosedur Operasi Standard
(SOP) telah dikeluarkan oleh pihak
berwajib termasuklah yang melibatkan
institusi masjid di seluruh negara. SOP
Masjid dan Surau dikeluarkan oleh pihak-
pihak berkuasa agama di dan Negeri-
negeri (Wilayah Persekutuan). Antara
kandungan utama SOP tersebut ialah:

• Arahan pemakaian pelitup muka
sepanjang berada di dalam masjid
atau surau;

• Arahan membawa sejadah sendiri
dan berwuduk dari rumah;

• Penghadan jemaah solat kepada
jumlah tertentu dalam satu-satu
masa sama ada solat berjemaah atau
solat Jumaat;

• Mengambil suhu badan dengan
memastikan suhu badan adalah di
paras yang normal;

• Tidak bersalaman sesama jemaah
sesudah solat; dan

• Penjarakan fizikal (di antara para
jemaah) dengan kadar 1 atau 1.5 meter
semasa pelaksanaan solat berjemaah.

SOP yang dikeluarkan oleh pihak-
pihak berkuasa agama mempunyai sedikit
sebanyak perbezaan antara satu negeri
dengan negeri yang lain dengan meraikan
kondisi yang berbeza di negeri masing-
masing.

Penerusan Fungsi dan Pengimarahan
Masjid

Sebagai institusi yang merupakan nukleus
masyarakat dan umat Islam, masjid tidak
sewajarnya berhenti berfungsi walaupun
pada saat pandemik seperti sekarang.
Masjid wajib beradaptasi dengan suasana
semasa agar terus kekal relevan sebagai
pusat tadahan hidayah bagi masyarakat
Islam setempat. Walaupun dengan
bilangan jemaah yang berkurangan,
masjid perlu proaktif dalam merencana
dan melaksanakan program-program
pengimarahan yang mesra norma baharu
dan pada masa yang sama lebih mesra
dan peduli jemaah.

INSPIRASI

SINAR ROHANI 41BIL. 1/2021

Mimbar Jumaat sebagai Wadah

Dalam tempoh pandemik ini antara
fungsi penting institusi masjid adalah
memberi kefahaman sebenar tentang
isu-isu berkaitan Covid-19 khasnya yang
berkaitan dengan norma baharu di masjid
seperti isu penjarakan saf, penghadan
bilangan jemaah solat berjemaah dan
solat Jumaat, isu pengambilan vaksin
dan sebagainya. Mimbar Jumaat
yang merupakan medium utama,
melalui khutbah-khutbah berperanan
memberikan sudut pandang Islami dan
insani yang sewajarnya kepada jemaah,
khasnya mengenai isu-isu hangat dan
sering mengundang reaksi yang pelbagai.
Oleh kerana itu, khutbah-khutbah Jumaat
ini sangat penting untuk dibuat secara
langsung melalui media sosial seperti
Facebook, Youtube dan lain-lain.

Aplikasi Media Baharu di Masjid

Aplikasi dan inovasi teknologi media
baharu sangat signifikan dalam
pelaksanaan program-program masjid
semasa tempoh pandemik ini. Masjid
semestinya mempunyai saluran dan laman
media tersendiri yang aktif memberikan
maklumat dan informasi kepada jemaah.
Selain khutbah Jumaat, aktiviti-aktiviti
pengimarahan seperti kuliah-kuliah
pengajian secara dalam talian wajar
diteruskan. Dalam situasi menekan
disebabkan Perintah Kawalan Pergerakan
(PKP), masyarakat sangat memerlukan
pengisian rohani ekoran pelbagai masalah
yang mereka hadapi dalam kehidupan
seperti masalah kewangan, rumahtangga,
keluarga dan sebagainya. Selain itu setiap
aktiviti masjid wajar diuar-uarkan melalui
media sosial dengan seluas-luasnya agar
masyarakat merasa dekat dengan masjid
dan ingin turut serta dalam menjayakan
aktiviti-aktiviti tersebut.

Masjid Santuni Jemaah Berkeperluan

Sepanjang pandemik kita menyaksikan
banyak pihak yang terkesan dari sudut
ekonomi dan kewangan khasnya golongan
B40. Untuk itu masjid sewajarnya
mempunyai program dan aktiviti khusus
dalam menyantuni jemaah terutamanya
golongan yang terkesan dengan pandemik
ini, lebih-lebih lagi golongan asnaf yang
tinggal dalam kariah masing-masing.
Masjid juga boleh menganjurkan secara
aktif program-program bantuan dan
kempen infaq yang berterusan agar
jemaah yang berkemampuan boleh
menyalurkan sumbangan mereka melalui
masjid untuk disampaikan kepada
golongan yang memerlukan. Ini sekali gus
akan meningkatkan kesedaran dan nilai
tolong menolong dalam kalangan jemaah
selain menyuburkan rasa cakna dan
prihatin terhadap kesusahan orang lain.
Usaha ini sangat penting dan signifikan
lebih-lebih lagi bagi menangkis dan
menafikan tuduhan dan persepsi negatif
dan skeptikal segelintir pihak terhadap
masjid.

Kurangkan Kontroversi Tingkatkan
Prestasi

Tidak dinafikan, untuk meneruskan
fungsi dan peranan masjid dalam musim
PKP dan Pandemik Covid-19 ini pelbagai
cabaran mesti dihadapi oleh pentadbir
dan pegawai masjid. Kesabaran dan
ketabahan yang tinggi amat diperlukan
dalam mendepani pelbagai cabaran.
Antaranya ialah:

• SOP yang sering berubah dari semasa
ke semasa. Ini sedikit sebanyak
menyukarkan pihak masjid dalam
membuat perubahan segera khasnya
yang melibatkan bilangan kehadiran
jemaah yang dibenarkan.

• Sikap segelintir jemaah yang tidak
membantu, tidak memberikan
kerjasama, bahkan sering
menimbulkan polemik dan perbalahan

INSPIRASI

SINAR ROHANI42 BIL. 1/2021

dengan pentadbir masjid;

• Kewangan masjid yang turut terjejas
akibat jemaah yang terhad khasnya
ketika solat Jumaat menyebabkan
perbelanjaan masjid semakin
membebankan; dan

• Ketiadaan kemudahan yang
mencukupi untuk menjalankan
program-program secara
dalam talian selain kekurangan
tenaga berkebolehan untuk
melaksanakannya.

Walau apa pun cabarannya, pihak
masjid dengan penuh tabah dan sabar
akan terus memberikan komitmen yang
cemerlang dalam menjayakan segala
program dan aktiviti sepanjang tempoh
pandemik ini. Semoga Allah SWT
memberikan kekuatan dan ketabahan
kepada mereka dalam menjaga dan
memelihara rumah Allah di muka bumi
ini. Semoga kita tergolong dalam golongan
yang disebutkan dalam surah al-Tawbah,
ayat 18:

َوٱۡلَيۡوِم   ِ بِٱلّلَ َءاَمَن  َمۡن   ِ ٱلّلَ َمَسِٰجَد  َيۡعُمُر  إِّنََما
إِّلَا  يَۡخَش  َولَۡم  َكٰوةَ  ٱلّزَ َوَءاتَى  لَٰوةَ  ٱلّصَ قَاَم

َ
َوأ ٱٓأۡلِخرِ

ن يَُكونُواْ ِمَن ٱلُۡمۡهَتِديَن
َ
ئَِك أ ْوَلٰٓ

ُ
ۖ َفَعَسٰىٓ أ َ ٱلّلَ

“Hanyasanya yang layak
memakmurkan (menghidupkan)
masjid-masjid Allah itu ialah orang
yang beriman kepada Allah dan
hari akhirat serta mendirikan
sembahyang dan menunaikan zakat
dan tidak takut melainkan kepada
Allah, (dengan adanya sifat-sifat yang
tersebut) maka adalah diharapkan
mereka menjadi dari golongan yang
mendapat petunjuk.”

INSPIRASI

Adakah anda seorang penulis?

Atau ingin mencuba menulis, atau berhasrat memberi sumbangan dalam Majalah Sinar
Rohani, anda boleh menulis dari sekarang, Hantar sumbangan anda segera!!!, Bayaran akan

dibuat setelah artikel anda terpilih dan diterbitkan.

Majalah SINAR ROHANI mengalu-alukan sumbangan daripada pembaca. Ganjaran
berpatutan. Sila  mana yang berkenan:

Sajak, Perspektif, Global, Fikrah, Fokus, Turath, Tazkirah, Dakwah, Cerpen, Semasa, Info,
Mimbar, Inspirasi, Lain-lain (Nyatakan)

Borang Sumbangan:

BORANG SUMBANGAN
Nama :

Nama Samaran (Jika ada) :

Alamat :

Poskod :      Negeri :

No K/P :      No. Tel :

Pekerjaan :

Tahap Pendidikan :

No Akaun :

Bank :

Cawangan :

Tarikh :

PERATIAN: Borang ini boleh difotostat.

 Sajak

 Pengurusan Islam

 Aqidah

 Isu

 Islam dan Semasa

 Halal dan haram

 Sains dan Islam

 Cerpen

 Global

 Muamalat
Sila  yang berkenaan.

Alamatkan sumbangan anda kepada:

Pengarang Majalah Cahaya
Bahagian Penerbitan,
Jabatan Kemajuan Islam Malaysia,
Aras 6, Blok B, Kompleks Islam Putrajaya,
No. 23, Jalan Tunku Abdul Rahman,
Presint 3,
62100 Putrajaya.

Dapatkan

di
SINAR ROHANI

www.islam.gov.my

SINAR ROHANI 43BIL. 1/2021

Tawaran Menulis Dalam Majalah Sinar Rohani:

INFO BUKU
BUKU FIQH OKU